title: Irlannin parlamentti (lakkautettu 1801)

text: Vuonna 1541 käskynhaltija Anthony St Legerin koollekutsuma Irlannin parlamentti julisti Englannin kuningas Henrik VIII:n myös Irlannin kuninkaaksi, jolloin syntyi Irlannin kuningaskunta. Sen jälkeen kun protestanttien uudisasuttaminen Ulsteriin oli käynnistynyt 1600-luvun alussa, kuningas Jaakko I kutsui vuonna 1613 koolle parlamentin, jonka molempiin kamareihin saatiin ensimmäistä kertaa kapea protestanttinen enemmistö perustamalla Ulsterin alueelle runsaasti uusia vaalipiirejä. Tästä alkaen protestanteilla oli enemmistö Irlannin parlamentissa. Poikkeuksen muodosti katolisen Jaakko II:n suojeluksessa vuonna 1689 kokoontunut niin sanottu ”isänmaallinen parlamentti”, jossa katolinen enemmistö pyrki kumoamaan 1600-luvun aikana säädettyjä katolisten vastaisia lakeja. Jaakon kukistuttua Irlannin parlamentin protestanttinen enemmistö palautui entistäkin itsetietoisempana. Parlamentti sääti seuraavina vuosina niin sanotut rangaistuslait ("penal laws"), joilla katoliset ja myös ei-anglikaaniset protestantit suljettiin kokonaan poliittisen elämän ulkopuolelle.


title: Irlannin parlamentti (lakkautettu 1801)

text: Vaikka Irlannin parlamentin asema oli varsin epäitsenäinen ja sen valta rajallinen, se alkoi 1700-luvun kuluessa yhä useammin haastaa Englannin parlamentin ja hallituksen, sillä nyt myös Irlannin protestantit kokivat etujensa edellyttävän jonkinlaista itsehallintoa. Irlannin parlamentille rakennettiin vuosina 1729–1739 Dublinin College Greenille oma rakennus, jonka sanotaan olleen maailman ensimmäinen nimenomaisesti parlamenttitaloksi rakennettu rakennus. Parlamenttivaalit järjestettiin yleensä vain hallitsijan kuoltua, jolloin sama parlamentti saattoi istua vuosikymmeniä. Vuonna 1768 Irlannin lordiluutnantti George Townshend säädätti lain, joka määräsi säännöllisin väliajoin pidettävät vaalit. Seuraavalla vuosikymmenellä poliitikko Henry Grattan aloitti kamppailun parlamentin valtaoikeuksien lisäämiseksi. Yhdysvaltain itsenäisyyssodan aikana Englannin hallitus ei halunnut levottomuuksia Irlannissa, ja suostui vuonna 1782 hyväksymään Grattanin esityksen, joka palautti Irlannin parlamentille itsenäisyyden suhteessa Englannin parlamenttiin. Vain kuningas saattoi tämän jälkeen puuttua Irlannin parlamentin päätöksiin. Tämä merkitsi Poyningsin lain kumoamista.


title: Irlannin parlamentti (lakkautettu 1801)

text: Vuosien 1782–1800 vaihetta Irlannin historiassa kutsutaan Grattanin parlamentiksi, ja se oli toistaiseksi viimeinen ajanjakso, jolloin yksi kotimainen parlamentti on tosiasiassa hallinnut koko Irlannin saarta. Rauhoitellakseen Irlantia William Pittin hallitus sääti vuonna 1793 lain, joka palautti Irlannin katolisille äänioikeuden. Irlannin parlamentti hyväksyi lain rajoitetussa muodossa, joka esti katolisia edelleen toimimasta parlamentin jäseninä. Vuoden 1798 kapinan jälkeen Pittin hallitus päätti kuitenkin yhdistää Irlannin ja Ison-Britannian kokonaan yhdeksi valtioksi. Vuonna 1800 Irlannin parlamentti taivuteltiin hyväksymään niin sanottu unionilaki, jolla se samalla lakkautti itse itsensä. Laki tuli voimaan 1. tammikuuta 1801. Siitä alkaen Irlannilla oli 100 edustajaa Ison-Britannian parlamentin alahuoneessa ja 32 edustajaa ylähuoneessa.


title: Irlannin parlamentti (lakkautettu 1801)

text: Irlanti sai uudelleen oman parlamentin, Dáil Éireannin, vasta vuonna 1919.


title: Tarja Huuskonen

text: Tarja Huuskonen (o.s. Huttunen, s. 3. tammikuuta 1965) on konnevetinen laulaja-evankelista.


title: Tarja Huuskonen

text: Syntyperältään Huuskonen on Sonkarin-Korhosen kylän Huttusia, joka on eräs Vesannon musiikkisuvuista .


title: Tarja Huuskonen

text: Hän aloitti laulamisen 3-vuotiaana ja 9-vuotiaana oli ensimmäinen julkinen esiintyminen Vesanto-viikolla Eläkeliiton kesäjuhlilla.


title: Tarja Huuskonen

text: Hän on opiskellut Helsingin Sibelius-lukiossa muun muassa klassista laulua Sibelius-Akatemian opettajan Hjördis Hymanderin johdolla. Lukuvuonna 1986–1987 hän toimi Vesannon kansalaisopiston laulupiirin Tupalaulajat esilaulajana. Vuosina 1986–1988 hän oli Olavi (sittemmin Oki) Huuskosen tanssiorkesterin solistina tehden keikkoja Keski-Suomessa ja Savossa.


title: Tarja Huuskonen

text: Vuodesta 1992 lähtien hän on esittänyt hengellistä musiikkia eri seurakunnissa. Hän on saanut vuonna 2005 Vapaakirkon suosituskirjan toimia seurakunnan valtuutettuna evankelistana.


title: Tarja Huuskonen

text: Vuosina 2009–2012 Tarja Huuskonen kiersi Nainen kaivolla -projektin kanssa eri seurakunnissa. Ohjelmaan sisältyi runoja ja lauluja sekä hänen kirjoittamansa monologi.


title: Tarja Huuskonen

text: Tarja Huuskonen on julkaissut seuraavat äänitteet:Lisäksi hän esiintyy Konneveden joululevyllä ”Joulurauhaa” (2013) (CD, tuottajana Oy Noice Light Ltd).


title: Ibrahim Mahlab

text: Ibrahim Mahlab on egyptiläinen poliitikko. Mahlab nousi pääministeriksi 25. helmikuuta 2014, kun hänen edeltäjänsä Hazem Al Beblawi erosi yllättäen. Mahlebin hallitus erosi syyskuussa 2015.


title: Ibrahim Mahlab

text: Pitkäaikaisen presidentti Hosni Mubarakin aikana Mahlabilla oli hyvä asema tämän johtamassa Kansallisdemokraattisessa puolueessa. Hän kuului parlamentin ylähuoneeseen vuodesta 2010 alkaen.


title: Ibrahim Mahlab

text: Mahlab toimi valtion omistamassa rakennusyhtiössä 30 vuoden ajan ja nousi sen johtoon vuonna 2001.


title: Amateur World Series 1978

text: Amateur World Series oli maajoukkueiden välinen baseball turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1978 kilpailu käytiin Italiassa 25. elokuuta - 6. syyskuuta välisenä aikana. Joukkueita turnaukseen osallistui 11 ja ne kohtasivat jokainen kertaalleen toisensa. Kuuba voitti kaikki ottelunsa. Kisakaupunkeina toimivat Parma, Bologna ja Rimini.


title: Discovery Communications

text: Discovery Communications, Inc. on yhdysvaltalainen mediakonserni, joka osti SBS:n pohjoismaiden toiminnot ProSiebenSat.1 Medialta joulukuussa 2012. Discovery Communications omistaa Pohjoismaissa toimivan mediayhtiön Discovery Networksin, jolla on televisiotoimintaa Norjassa, Ruotsissa, Suomessa ja Tanskassa. Discovery Communicationsin toimitusjohtaja on David Zaslav. Bauer Media osti SBS Discovery Radion Discovery Communicationsilta huhtikuussa 2015.


title: Discovery Communications

text: Vuonna 2008 Discovery Communicationsin omistuksia järjesteltiin siten, että enemmistöosuus (2/3) siirtyi "Discovery Holding Companylle", jonka pääomistaja on yhdysvaltalainen liikemies John Malone.


title: Koiran lyhytkalloisuus

text: Koiran lyhytkalloisuus eli koiran brakykefalinen akondroplasia on koiralla esiintyvä perinnöllisen kääpiökasvuisuuden muoto, jossa kuonon luut jäävät normaalia lyhyemmäksi. Se on varsin yleinen piirre maailman koiraroduissa. Lyhytkalloisuuteen liittyy erityisesti pään alueen pehmytkudoksien poikkeavuuksia, joita kutsutaan brakykefaliaoireyhtymäksi.


title: Koiran lyhytkalloisuus

text: Lyhytkalloisen koiran kuono on lyhyt ja litteä. Leukojen leveys on normaali. Verrattuna normaalimittaiseen kuonoon kudoksia ei puutu, mutta ne ovat pakkautuneet tiiviimmin pienemmässä tilassaan, mikä helposti johtaa hengitysvaikeuksiin.


title: Koiran lyhytkalloisuus

text: Useimmat lyhytkalloiset koirat kärsivät jonkinasteisista hengitysvaikeuksista. Lievimmillään hengityksen häiriöt jäävät kuorsaamiseen tai normaalista hieman kohonneeseen herkkyyteen kuumuudelle. Muita vaihtelevan vakavia brakykefliasyndroomaan liittyviä ominaisuuksia ja oireita ovat ahtautuneet tai jopa tukkeutuneet sieraimet, nielun alueelle roikkuva ylipitkä pehmeä suulaki, ylimääräinen ja ilmateitä ahtauttava kudos nielussa ja/tai nielun viereisten pehmytkudosten virheasento (), paksuuntuneet henkitorven rustorenkaat sekä nielun seinämien romahdus.


title: Meijerin hyppyrimäet

text: Meijerin hyppyrimäet on kolmen hyppyrimäen muodostama mäkihypyn suorituspaikka Kuusamossa.


title: Meijerin hyppyrimäet

text: Meijerin hyppyrimäen mäkiennätyksen 23,0 metriä on hypännyt Wille Karhumaa 5. helmikuuta 2011 Santasport-cupissa.


title: Meijerin hyppyrimäet

text: K12-mäen mäkiennätyksen 11,5 metriä ovat hypänneet Tuomas Kaakkunen 5. helmikuuta 2011 Santasport-cupissa kaksi kertaa ja Timi Heiskanen 18. helmikuuta 2012 Santasport-cupissa. Naisten mäkiennätyksen 8,0 metriä on hypännyt Iida Törmänen 18. helmikuuta 2012 Santasport-cupissa.


title: Meijerin hyppyrimäet

text: K5-mäen mäkiennätyksen 6,0 metriä ovat hypänneet Eelis Karjalainen ja Jaro Veteläinen 5. helmikuuta 2011 Santasport-cupissa molemmat kaksi kertaa, naisten mäkiennätyksen 5,5 metriä on hypännyt Enni Petrelius 5. helmikuuta 2011 Santasport-cupissa.


title: Ominaistilavuus

text: Ominaistilavuus (tunnus v) tarkoittaa aineen tilavuuden ja massan osamäärää. Se on tiheyden käänteisarvo:


Ominaistilavuus


title: Ominaistilavuus

text: Ominaistilavuuden yksikkö SI-yksiköissä on m/kg.


title: Pöytyän seurakunta

text: Pöytyän seurakunta on Oripäässä ja Pöytyällä Varsinais-Suomessa toimiva Suomen evankelis-luterilaisen kirkon seurakunta. Se kuuluu Loimaan rovastikuntaan ja Turun arkkihiippakuntaan. Seurakunnassa oli vuoden 2017 lopussa noin 8 000 jäsentä ja henkilöstöä oli 43.


title: Pöytyän seurakunta

text: Seurakunnan historia alkaa vuodesta 1366, jolloin Pöytyän kirkkopitäjä mainitaan ensimmäisen kerran asiakirjoissa. Kirkkopitäjällä oli tuolloin oma kirkko ja kirkkoherra.


title: Pöytyän seurakunta

text: Kuntaliitosten myötä Pöytyän seurakuntaan yhdistyi Karinaisten seurakunta vuonna 2005 ja Yläneen seurakunta vuonna 2009.


title: Pöytyän seurakunta

text: Oripään ja Pöytyän seurakunnat aloittivat vuonna 2015 yhdistymisneuvottelut.. Alkuvuodesta 2016 valmistunut aiesopimus käsiteltiin molempien seurakuntien luottamuselimissä. Lopullisen päätöksen teki kirkkohallitus, joka kokouksessaan 7. kesäkuuta 2016 hyväksyi Oripään seurakunnan lakkauttamisen 31. joulukuuta 2016 ja liitoksen Pöytyän seurakuntaan sen kirkkoalueeksi 1. tammikuuta 2017 lukien. Yhdistymisen takia laajentuvassa Pöytyän seurakunnassa toimitettiin ylimääräiset seurakuntavaalit. Seurakuntaliitokseen ei liittynyt kuntaliitosta.


title: Pöytyän seurakunta

text: Seurakunta on jaettu neljään kirkkoalueeseen: Karinainen, Pöytyä, Oripää ja Yläne. Niiden rajat vastaavat entisiä kunta- ja seurakuntarajoja (Oripään tapauksessa nykyistä kuntarajaa, koska kunta jatkoi itsenäisenä). Vuodesta 2015 alkaen seurakunnan kirkkoherrana on toiminut Matti Kaipainen.


title: Pöytyän seurakunta

text: Seurakunnalla on neljä kirkkoa, kaikki tyypiltään päätytornillisia pitkäkirkkoja:


title: Pöytyän seurakunta

text: Yläneen, Pöytyän ja Oripään seurakuntatalot ovat lähellä kirkkoa, Karinaisten seurakuntakoti on kirkosta hieman kauempana Kyrön taajamassa ja neljäs seurakuntatalo on Riihikoskella. Yläneellä on myös Kanttorila, kanttorin asunnosta kunnostettu kerhohuoneisto. Karinaisten ja Yläneen seurakuntatalojen yhteydessä on seurakunnan palvelupisteet, kirkkoherranvirasto on Pöytyän kirkonkylässä.


title: Lasse Arvela

text: Lasse Henrik Arvela (s. 25. marraskuuta 1947 Helsinki) on Suomen verotuksen ja verolainsäädännön tärkeimpiä ja pitkaikaisimpia vaikuttajia. Hän on johtanut Suomen verouudistusten valmistelua yli 30 vuotta viimeksi valtiovarainministeriön vero-osaston ylijohtajana.


title: Lasse Arvela

text: Arvela kirjoitti ylioppilaaksi 1966 ja valmistui oikeustieteen kandidaatiksi 1973. Työuransa hän aloitti Vantaan veroviraston yleissihteerinä 1974–1978 ja jatkoi Verohallituksen henkilöverotustoimiston toimistopäällikkönä 1978–1986, Verohallituksen välittömän verotuksen osaston apulaisosastopäällikkönä 1986–1988, valtiovarainministeriön vero-osaston yleisen toimiston toimistopäällikkönä 1988–1990 ja aloitti valtiovarainministeriön ylijohtajana 1990.


title: Lasse Arvela

text: Arvela on johtanut muun muassa seuraavien verouudistusten verovalmistelua:


title: Lasse Arvela

text: Arvela on esiintynyt lukuisissa verotuksen kehittämistävissä, muun muassa Martti Hetemäen veroryhmässä.


title: Guayabera

text: Guayabera on miesten paita, jossa on neljä taskua ja laskokset selässä. Paidan helmaa pidetään yleensä housujen päällä. Se on perinteinen vaate Latinalaisessa Amerikassa.


title: Guayabera

text: Vuonna 2010 Kuubassa säädettiin laki että guayabera on osa virallista juhlapukua.


title: Nonstop (albumi)

text: Nonstop on Mika Sundqvistin vuonna 1979 ilmestynyt toinen studioalbumi. Se on Sundqvistin ensimmäinen albumi, jolla esiintyi lyhytikäiseksi jäänyt Nonstop -yhtye. Albumin tunnetuin kappale lienee ”Moottoripyörä on moottoripyörä”, joka ilmestyi myös samannimisellä albumilla vuotta myöhemmin.


title: Nonstop (albumi)

text: Kaikki kappaleet kirjoittanut Mika Sundqvist, ellei toisin mainita.


title: Nonstop (albumi)

text:
A-puoliB-puoli
Vierailevat muusikot


title: Al-Mahallah

text: Al-Mahallah Tripoli () on libyalainen jalkapalloseura, joka perustettiin vuonna 1977. Se on voittanut kahdesti Libyan mestaruuden vuosina 1998 ja 1999. Seuran kotistadion on GMR Stadium, joka sijaitsee Tripolissa.


title: Al-Mahallah

text: Seuran mestaruusvuosien jälkeen se putosi kauden 2001/2002 päätteeksi Libyan 1. divisioonaan ja sieltä lopulta Libyan 3. divisioonaan. Kaudella 2006/2007 seura nousi takaisin 1. divisioonaan.


title: Niin hyvä on

text: "Niin hyvä on" on rap-artisti Uniikin kappale hänen syksyllä 2014 julkaistavalta ensimmäiseltä kokoelma-albumilta. Kappale julkaistiin kokoelman ensimmäisenä singlenä 9. toukokuuta 2014. Kappaleella vierailee Diandra.


title: Niin hyvä on

text: Kappaleen oli tarkoitus sisältyä jo Uniikin edelliselle studioalbumille, "#kylänmies", mutta kappaletta ei ehditty saada albumin julkaisuun mennessä valmiiksi.


title: Niin hyvä on

text: Kappaleella on samplenä otteita Satu Pentikäisen esittämästä ”Niin hyvä on” -käännösiskelmästä. Osuuksia laulaa myös Diandra. Yhdysvaltalainen The Notorious B.I.G. on tehnyt samalla periaattella kappaleensa ”Mo Money Mo Problems”, jossa puolestaan "sämplätään" ”Niin hyvä on”-kappaleen alkuperäisversiota, Diana Rossin ”I’m Coming Out” -kappaletta.


title: Niin hyvä on

text: Dubaissa kuvatun musiikkivideon on ohjannut Tom Hakala.


title: Oripään seurakunta

text: Oripään seurakunta oli Varsinais-Suomessa Oripäässä toiminut Turun arkkihiippakunnan seurakunta. Oripään seurakunta lakkautettiin itsenäisenä seurakuntana ja siitä tuli Pöytyän seurakunnan kirkkoalue 1. tammikuuta 2017 alkaen. Vuoden 2017 alusta Pöytyän seurakunta kattaa siis sekä Oripään että Pöytyän kunnat.


title: Oripään seurakunta

text:
Seurakunnan jäsenmäärä oli vuoden 2015 lopulla 1 178. ja sen palveluksessa oli 7–8 henkilöä.
Syksystä 2014 alkaen seurakunnan vt. kirkkoherrana toimi Irina Kaukinen, joka siirtyi vuoden 2016 alussa Punkalaitumen seurakunnan kirkkoherraksi. Oripään seurakunnan vt. kirkkoherraksi valittiin 1. tammikuuta 2016 lukien Pöytyän seurakuntapastori Petri Thurén.


title: Oripään seurakunta

text: Oripään kirkko on suunniteltu Charles Bassin johdolla Intendentinkonttorissa. Seurakuntatalo ja kirkkoherranvirasto sijaitsevat kirkon ja Oripään keskustan puolivälissä kantatie 41:n itäpuolella, kirkko on kantatien länsipuolella.


title: Oripään seurakunta

text: Oripään ja Pöytyän seurakunnat aloittivat vuonna 2015 yhdistymisneuvottelut.. Alkuvuodesta 2016 valmistunut aiesopimus käsiteltiin molempien seurakuntien luottamuselimissä. Lopullisen päätöksen teki kirkkohallitus, joka kokouksessaan 7. kesäkuuta 2016 hyväksyi Oripään seurakunnan lakkauttamisen 31. joulukuuta 2016 ja liitoksen Pöytyän seurakuntaan sen kirkkoalueeksi 1. tammikuuta 2017 lukien. Yhdistymisen takia laajentuvassa Pöytyän seurakunnassa toimitettiin ylimääräiset seurakuntavaalit. Seurakuntaliitos oli vapaaehtoinen, eikä siihen liittynyt kuntaliitosta.


title: Julián Arredondo

text: Julián David Arredondo Moreno (s. 30. heinäkuuta 1988 Ciudad Bolívar, Antioquia) on kolumbialainen maantiepyöräilijä. Hän aloitti ammattilaisuransa Team Nippo -joukkueessa 2012–2013, edusti Trek Factory Racing / Trek-Segafredoa 2014–2016 ja Nippo - Vini Fantinia 2017.


title: Julián Arredondo

text: Arredondo voitti Italian ympäriajossa 2014 Rifugio Panarottan nousuun päättyneen 18. etapin sekä mäkikirikilpailun.


title: Julián Arredondo

text: Lähteet: Cycling Archives, Cyclingbase, Pro Cycling Stats


title: Karen Autio

text: Karen Autio on kanadalainen, suomalaista sukujuurta oleva lastenkirjailija, joka on kirjoittanut trilogian Suomesta Kanadaan muuttaneen Mäen perheen vaiheista 1910-luvulla.


title: Karen Autio

text: Karen Autio varttui Thunder Bayn suomalaisseuduilla Kanadan Ontariossa ja asuu nykyisin maan länsirannikolla, Brittiläisen Kolumbian provinssin Kelownassa. Hän valmistui University of Waterloosta ja työskenteli ohjelmistosuunnittelijana kunnes jättäytyi vapaaksi kirjailijaksi.


title: Karen Autio

text: Trilogian ensimmäisen osan "Second Watch" (Sonoris Press 2005) tarina kietoutuu vuonna 1914 tapahtuneeseen RMS Empress of Irelandin haaksirikkoon, jonka tuhannen hukkuneen joukossa oli 70 suomalaissiirtolaista, myös Aution sukulaisia. Päähenkilö on kymmenvuotias Saara Mäki. Tarinan jatko-osa "Saara’s Passage" julkaistiin 2008. Siinä tytön äiti on joutunut tuberkuloosisairaalaan, josta lähettää tyttärelleen kirjeitä. Trilogian päätösosa "Sabotage" ilmestyi 2013. Siinä Saara ja sanomalehtiä jakava pikkuveli Jussi seikkailevat ensimmäisen maailmansodan epäluuloisissa oloissa kotikaupungissaan Port Arthurissa.


title: Suomennettu psykologinen kirjallisuus

text: Suomennettu psykologinen kirjallisuus alkaa 1800-luvulta. Etenkin Thiodolf Reinin "Sielutieteen oppikirja" vakiinnutti psykologian suomenkielistä käsitteistöä vuodesta 1884 alkaen. Teoksessa esiintyivät nykymuodossaan muun muassa sanat "tietoisuus", "havainto", "tarkkaavaisuus", "mieliala", "vietti" ja "vaisto".


title: Suomennettu psykologinen kirjallisuus

text: Psykologia kehittyi 1900-luvun alussa nopeasti. August Forelin teoksen "Hermoston hoito ja henkinen terveys" esipuheessa tekijä tiivisti ajattelutavan muutoksen: ”Ihmisellä samoin kuin eläimillä ovat aivot sielun [mielen] elimenä. Vertaileva sielutiede [psykologia] on siten osa aivojen vertailevaa fysiologiaa. Tämän seikan tosin kieltää vanha skolastiikka metafyysillisine järjestelmineen.” (suom. Väinö Jokinen 1917)


title: Suomennettu psykologinen kirjallisuus

text: 1970–1980-lukujen suomennoksia hallitsi kognitiivinen psykologia. Lähes jokaiselta psykologian alalta saatiin suomennettua perustietoteos. Huomattavia sarjoja olivat Weilin+Göösin Psykologia tänään -sarja sekä Sairaanhoitajien koulutussäätiön sarja.


title: Suomennettu psykologinen kirjallisuus

text: 2000-luvulla suomennosten määrä on vähentynyt verrattuna kotimaisten tekijöiden kirjoittamiin teoksiin. Osasyy voi olla, että psykologian käytännön sovellukset saavat paljon huomiota ja suomalaiset kirjoittajat voivat ottaa huomioon paikalliset olosuhteet. Suomennoskirjallisuuden valtaosa koskee suppeita erikoisaloja. Suuret kustantajat ovat väistyneet alan oppikirjallisuuden julkaisijoina ja pienkustantajien ja järjestöjen rooli on kasvanut.


title: Suomennettu psykologinen kirjallisuus

text: 2000-luvulla on julkaistu melko paljon muistiin ja neurotieteisiin liittyvää kirjallisuutta, mikä on yhteydessä uusien aivojen kuvantamismenetelmien avulla saatuun tietoon. Useimpien suomennosten takana on Kimmo Pietiläinen ja Terra Cognita -kustantamo.


title: Suomennettu psykologinen kirjallisuus

text: Anne-Maria Latikka kirjoittaa "Suomennetun tietokirjallisuuden historiassa" (SKS 2013), kuinka keskeisten teosten jääminen suomentamatta vie suomalaiselta lukijalta mahdollisuuden tutustua ajatuksiin omalla äidinkielellään. ”Näin lukija jää vaille tarkkaan pohdittuja ajatusprosesseja, joita teoreetikot tarjoavat. Parhaimmillaan klassikot kun eivät paljasta ainoastaan mitä ajatellaan, vaan sen, miten ajatellaan.”


title: Henry Flood

text: Henry Flood (1732 – 2. joulukuuta 1791 Farmley, Kilkennyn kreivikunta) oli irlantilainen poliitikko, joka kamppaili Irlannin parlamentin itsenäisyyden lisäämiseksi.


title: Henry Flood

text: Henry Flood oli ylituomari Warden Floodin avioton poika. Hänet valittiin Irlannin parlamenttiin vuonna 1759. Tuolloin elettiin muutosvaihetta, jolloin Irlannin parlamenttia hallinnut Irlannin protestanttinen vähemmistö alkoi turhautua siihen, että Irlantia koskeva lainsäädäntövalta oli Englannin parlamentilla. Taitavana puhujana Flood kohosi Irlannin parlamentin sisälle muodostuneen uudistuksia vaatineen pienen oppositioryhmän johtajaksi. Heidän ensimmäinen voittonsa oli vuonna 1768 säädetty laki, joka määräsi järjestämään parlamenttivaalit säännöllisesti kahdeksan vuoden välein, kun sitä ennen uusi parlamentti oli valittu vain Englannin hallitsijan vaihtuessa. Floodin ryhmä sai aikaiseksi myös varojen myöntämistä Irlannin brittihallinnolle koskeneiden budjettiesitysten hylkäämisen parlamentissa vuosina 1769 ja 1771.


title: Henry Flood

text: Floodin päätavoitteena oli saavuttaa Irlannin parlamentille itsenäinen lainsäädäntövalta. Hän joutui tilapäisesti luopumaan tämän kamppailun johdosta vuonna 1775, jolloin hänet nimitettiin Irlannin lordiluutnantti lordi Harcourtin hallinnon apulaisvarainhoitajaksi. Parlamentin niin sanotun patrioottiryhmän johtoon nousi tämän jälkeen Henry Grattan, joka syytti Floodia brittien lahjomaksi. Kun Amerikan vallankumous lisäsi Irlannin patrioottiliikkeen suosiota, Flood palasi vanhaan ryhmäänsä vuonna 1779. Kaksi vuotta myöhemmin hänet erotettiin Irlannin hallituksesta. Flood tuki Grattania tämän painostaessa Englannin hallituksen vapauttamaan Irlannin kaupan vuonna 1779 sekä antamaan Irlannin parlamentille oikeuden itsenäiseen lainsäädäntöön vuonna 1782. Sen jälkeen Flood haastoi Grattanin, joka hänen mielestään ei jatkanut tarpeeksi pitkälle. Flood teki lakialoitteen, jonka mukaan Englannin parlamentin tulisi luopua pysyvästi kaikista oikeuksista säätää lakeja Irlannille. Ehdotus hylättiin vuonna 1784, mikä romahdutti uudelleen Floodin suosion. Flood valittiin vuonna 1783 samanaikaisesti myös Englannin parlamenttiin, jossa hän ei kuitenkaan saavuttanut samanlaista vaikutusvaltaa kuin Irlannin parlamentissa. Hän vetäytyi eläkkeelle vuonna 1790.


title: Felix Nussbaum

text: Felix Nussbaum (11. joulukuuta 1904 Osnabrück, Saksa – 2. elokuuta 1944 Auschwitzin keskitysleiri, Saksan miehittämä Puola) oli saksanjuutalainen taidemaalari, joka oli yksi uusasiallisen taidesuuntauksen tunnetuista edustajista. Nussbaumin teoksista välittyy yksilön kokemus natsi-Saksan juutalaisvainojen ja holokaustin aikana.


title: Felix Nussbaum

text: Nussbaum syntyi Osnabrückissa Saksassa 1904. Hänen vanhempansa olivat Rahel ja Philipp Nussbaum. Philipp oli ensimmäisen maailmansodan veteraani ja patriootti ennen natsien valtaannousua. Nuoruudessaan Philipp harrasti maalaamista, mutta oli pakotettu etsimään muita töitä taloudellisten syiden vuoksi. Sen vuoksi hän kannusti poikansa maalaamista innokkaasti.


title: Felix Nussbaum

text: Felix Nussbaum oli opiskelijaluonne, hän aloitti varsinaiset opiskelunsa 1920 Hampurissa ja Berliinissä, ja jatkoi niin kauan kuin poliittinen tilanne sen hänelle salli. Aiempiin teoksiinsa Nussbaum otti vaikutteita Vincent van Goghilta ja Henri Rousseaulta, ja myös Giorgio de Chiricolta sekä Carlo Carràlta. Carl Hoferin expressionistiset maalaukset vaikuttivat osaltaan Felixin varovaiseen värinkäyttöön.


title: Felix Nussbaum

text: Nussbaum opiskeli Roomassa Berliinin taideakatemian stipendin turvin kun natsit nousivat valtaan Saksassa tammikuussa 1933. Huhtikuussa Adolf Hitler lähetti propagandaministerinsä selittämään Rooman kulttuurieliitille, kuinka kansallissosialistisen taiteen tulee kehittyä kuvaamaan sankaruutta ja arjalaista rotua. Tässä vaiheessa Nussbaum ymmärsi, ettei hän juutalaisena voinut jäädä akatemiaan.


title: Felix Nussbaum

text: Seuraavan vuosikymmenen ajan pelolla oli suuri sija Nussbaumin elämässä. Tämä heijastui hänen taiteessaan. 1934 hän vei kollegansa ja ystävänsä naistaidemaalari Felka Platekin vierailemaan vanhempiaan Sveitsiin. Tämä oli viimeinen kerta, kun Nussbaum näki vanhempansa elävänä, sillä Rahel ja Philipp ikävöivät kotimaahansa ja päättivät palata sinne huolimatta poikansa vastustuksesta. Nussbaum ja Felka Platek viettivät vuosikymmenen maanpaossa lähinnä Belgiassa. He menivät naimisiin Brysselissä 1937. Tämä oli Nussbaumille tunteellisen ja taiteellisen eristäytymisen aikakausi, mutta myös hänen elämänsä tuottoisin.


title: Felix Nussbaum

text: Natsi-Saksa hyökkäsi Belgiaan 1940 ja Nussbaum joutui Belgian poliisin pidättämäksi, koska hän saksalaisena oli "vihamielisen maan kansalainen". Hänet vietiin Vichyn Ranskassa olleeseen Saint-Cyprienin vankileiriin, jossa olot olivat niin kurjat, että hän allekirjoitti lopulta leiriä vartioivien ranskalaisten asettaman pyynnön siirtyä Saksaan. Hän onnistui kuitenkin pakenemaan junamatkan aikana ja matkustamaan Brysseliin, jossa hän tapasi Felkan. Tämän jälkeen pari eli maan alla ilman rahaa, mutta heidän ystävänsä antoivat heille turvapaikan ja taidetarvikkeita, jotta Felix saattoi jatkaa työskentelyä. Neljä vuotta kestänyt piileskely ja synkkyys näkyy Nussbaumn piileskelyn aikana maalaamista teoksista.


title: Felix Nussbaum

text: Vuosi 1944 oli traaginen Nussbaumin perheelle. Helmikuussa Felixin vanhemmat Philipp ja Rahel kuolivat Auschwitzin keskitysleirillä. Heinäkuussa saksalaiset löysivät Felixin ja Felkan ullakolla sijainneesta piilopaikasta. Heidät pidätettiin ja vietiin Mechelenin siirtovankileirille, jossa heille annettiin vankinumerot XXVI/284 ja XXVI/285. Heidät kuljetettiin edelleen Auschwitziin, jossa Felix murhattiin viikon kuluttua 2. elokuuta. Nussbaumin veli lähetettiin Auschwitziin 3. syyskuuta ja hänen kälynsä ja sisarentyttärensä murhattiin siellä 6. syyskuuta. Joulukuussa hänen veljensä, perheen viimeinen, kuoli uupumukseen Stutthofin keskitysleirillä. Koko Nussbaumin perhe lakkasi olemasta yhden vuoden aikana.


title: Felix Nussbaum

text: Nussbaum teki kuuluisimmat teoksensa vähän ennen kuolemaansa: "Omakuva juutalaisen henkilökortilla" (1943) ja "Kuoleman voitonjuhla" (1944).


title: Felix Nussbaum

text: Vuonna 1998 Osnabrückissa avattiin museo Felix Nussbaum Haus, jossa on näytteillä hänen teoksiaan.


title: Sukkapuikkokapina

text: Sukkapuikkokapina on punkyhtye Juustopäiden esikoisalbumi, joka julkaistiin vuonna 1995 levymerkillä Mercury/Polygram.


title: Éder (portugalilainen jalkapalloilija)

text: Éderzito António Macedo Lopes eli Éder (s. 22. joulukuuta 1987 Bissau, Guinea-Bissau) on portugalilainen jalkapalloilija. Hän edustaa Venäjn valioliigassa pelaavaa Lokomotiv Moskovaa lainalla Ranskan Ligue 1:ssä pelaavasta Lillestä. Pelipaikaltaan molempijalkainen Éder on hyökkääjä.


title: Éder (portugalilainen jalkapalloilija)

text: Éder edusti Oliveira Hospitalia Portugalin neljännellä sarjatasolla kaudella 2006–2007 ja Tourizensea kolmannella sarjatasolla 2007–2008. Hän pelasi Académica de Coimbrassa kausilla 2008–2012 kaikkiaan 83 Portugalin superliigan ottelua, joissa teki 12 maalia. Hän voitti Portugalin cupin 2012, vaikkei tosin pelannut loppuottelussa.


title: Éder (portugalilainen jalkapalloilija)

text: Kesällä 2012 Éder siirtyi nelivuotisella sopimuksella Sporting de Bragaan. Hän pelasi ensimmäisen ottelunsa joukkueessa 2. syyskuuta 2012 Paços de Ferreiraa vastaan. Myöhemmin samassa kuussa hän teki kaksi maalia paikallisottelussa Rio Avea vastaan. Hän pelasi kuusi Mestarien liigan ottelua (ja yhden karsintaottelun) kaudella 2012–2013. Hän voitti samalla kaudella liigacupin mestaruuden. Hän pelasi Bragassa kaikkiaan 60 Superliigan ottelua, joissa teki 26 maalia.


title: Éder (portugalilainen jalkapalloilija)

text: Éder siirtyi kesällä 2015 Englannin Valioliigan Swanseaan, jossa hän pääsi pelaamaan 13 pääsarjaottelussa yhteensä vain 267 minuuttia ilman maaleja. Kokonaisuudessaan hän pelasi 15 cup- ja sarjaottelussa, mutta ei onnistunut tekemään eikä syöttämään niissä maaliakaan. Helmikuun 2016 alussa hän siirtyi lainalle Ranskan Ligue 1 -seura Lilleen, jossa teki loppukauden aikana kuusi maalia pelaamissaan 13 sarjaottelussa. Hän siirtyi pysyvästi Lilleen kesällä 2016.


title: Éder (portugalilainen jalkapalloilija)

text: Éder teki ensiesiintymisensä Portugalin maajoukkueessa 11. syyskuuta 2012 Azerbaidžania vastaan.


title: Éder (portugalilainen jalkapalloilija)

text: 19. toukokuuta 2014 Éder nimettiin 23 pelaajan lopulliseen kokoonpanoon vuoden 2014 MM-kilpailuihin. Hän pelasi Portugalin jokaisessa kolmessa ottelussa. Avausottelussa hänet vaihdettiin Hugo Almeidan ja seuraavassa pelissä Hélder Postigan tilalle.


title: Éder (portugalilainen jalkapalloilija)

text: Ensimmäisen maaottelumaalinsa Éder teki Italiaa vastaan kesäkuussa 2016.


title: Éder (portugalilainen jalkapalloilija)

text: Éder voitti kultaa vuoden 2016 EM-kilpailuissa. Hän teki loppuottelun ainoan maalin tultuaan vaihtomiehenä kentälle ottelun toisella puoliajalla. Éder pelasi yhteensä 54 minuuttia kolmen ottelun aikana.


title: Susan Kare

text: Susan Kare (s. 1954 Ithaca, New York, Yhdysvallat) on amerikkalainen graafinen suunnittelija ja kuvataiteilija, joka on tullut tunnetuksi Applelle ja muille ohjelmistoyrityksille suunnittelemistaan minimalistisista kuvakkeista. Kuvakkeiden ja kirjasintyyppien lisäksi hän on tehnyt yrityksille imago- ja tuotesuunnittelua. Applen ohella hänen tunnetuimpia asiakkaitaan ovat olleet Microsoft, Facebook ja New Yorkin Museum of Modern Art.


title: Susan Kare

text: Hän elää nykyisin Kaliforniassa kolmen poikansa kanssa ja harrastaa aktiivisesti hiihtoa ja lainelautailua.


title: Susan Kare

text: Kare syntyi New Yorkin Ithacassa ja varttui Pennsylvanian Lower Merionissa, jossa hän kävi Harriton High Schoolia. Hänen isänsä Morley Richard Kare työskenteli aistifysiologian professorina Pennsylvanian yliopistossa ja oli erikoistunut haju- ja makuaistin tutkimukseen.


title: Susan Kare

text: Kare valmistui kuvataiteen koulutusohjelmasta Mount Holyoke Collegesta 1975 ja suoritti kuvataiteen tohtorin tutkinnon New Yorkin yliopistossa 1978. Seuraavana vuonna hän muutti San Franciscoon saatuaan paikan näyttelykuraattorin assistenttina Fine Arts Museums of San Franciscossa. Työskenneltyään museossa kaksi vuotta hän ryhtyi freelancesuunnittelijaksi.


title: Susan Kare

text: Vuonna 1982 Kare sai puhelinsoiton entiseltä koulutoveriltaan Andy Hertzfeldilta, joka pyysi häntä työskentelemään Apple Computerin palveluksessa Cupertinossa. Applella hän suunnitteli kuvakkeita, kirjasintyyppejä ja käyttöliittymäelementtejä alkuperäisen Macintoshin graafista käyttöliittymää varten. Pian Macintoshin julkistuksen jälkeen hänet ylennettiin Applen taiteelliseksi johtajaksi.


title: Susan Kare

text: Vuonna 1986 Kare siirtyi Steve Jobsin perässä tietotekniikkayhtiö NeXTin taiteelliseksi johtajaksi. Työskennellessään NeXTillä hän kuitenkin oivalsi kaipaavansa kuvakkeiden suunnittelua ja päätti perustaa oman suunnittelutoimiston San Franciscoon. Yritys on yhä toiminnassa ja keskittyy graafisten käyttöliittymien suunnitteluun. Kare on kertonut ihailevansa suuresti edesmennyttä yhdysvaltalaista graafista suunnittelijaa Paul Randia, jonka palkkasi aikoinaan suunnittelemaan logon NeXTille.


title: Hanbok

text: Hanbok () (Pohjois-Koreassa "joseon-ot" (조선옷) on korealainen kansallispuku. Se oli arkivaate vielä 1900-luvun alussa, mutta nykyisin useimmat korealaiset käyttävät hanbokia vain juhlapäivinä kuten häissä, hautajaisissa ja syntymäpäivänä. Joissakin maaseudun kylissä saattaa nähdä hanbokeja arkivaatteinakin.


title: Hanbok

text: Arkivaatteet olivat aikoinaan yleensä valkoisia, mutta hanbokit värjättiin syvillä luonnonväreillä. Perinteinen materiaali on silkki, mutta kesäkäyttöön hanbokeja on tehty myös hampusta ja ramista, kun taas talvikäytössä on brokadia ja satiinia.


title: Hanbok

text: Yleinen linja on alaspäin leviävä: puku istuu tiukasti ylävartalosta mutta leviää kohti maata ja peittää alavartalon yksityiskohdat. Alkuperäinen naisten hanbok koostui seitsemästä kerroksesta alusvaatteita, mutta nykyisin käytetään tavallisten alusvaatteiden päällä vain "jeogori"-nimistä paitaa ja hametta. Miehellä on housut ja "jeogori", ja niiden päällä mahdollisesti "magoja"-välitakki ja "durumagi"-päällystakki.


title: Verotustietojen julkisuus Suomessa

text: Verotustiedot ovat Suomessa osittain julkisia. Julkisuus koskee sekä yksityishenkilöitä että mm. yhteisöitä kuten yhtiöitä.


title: Verotustietojen julkisuus Suomessa

text: Tuloverotuksessa julkista ovat kunkin verovelvollisen verotettavat tulot, verojen ja maksujen määrä, ennakoiden määrä ja maksettava tai palautettava määrä. Henkilöverotuksessa erikseen julkisia ovat verotettavan ansiotulon, pääomatulon ja kunnallisverotuksessa verotettavan tulon määrä. Julkisiin tietoihin eivät sisälly bruttotulot, verovähennykset tai verottomat tulot.


title: Verotustietojen julkisuus Suomessa

text: Muita julkisia verotietoja ovat mm. kiinteistöverotuksen tiedot, veronhuojennuksen saaneen yleishyödyllisen yhteisön nimi ja eräät tonnistoverovelvollista koskevat tiedot.


title: Levä-Sorsua

text: Levä-Sorsua on Kiiminkijoen vesistöalueeseen kuuluva pieni järvi tai lampi Utajärven kunnan pohjoisosassa Juorkunassa Pohjois-Pohjanmaalla. Järvi sijaitsee Juorkunan ja Ylikiimingin välisen Hillatien varrella, vajaan viiden kilometrin päässä Hillatien ja Olvasjärventien risteyksestä länteen. Levä-Sorsua laskee yhdysojan kautta Kivi-Sorsuaan, josta on yhteys Yliojaa myöten Saari-Sorsuaan ja edelleen Sorsuanojan kautta Nuorittajokeen. Järvessä on pieni saari ja sen rannat ovat pahasti soistuneet. Koillisen puolella on kuitenkin Keinäsen saunamaa -niminen kangas, jossa on aikanaan sijainnut tervahauta.


title: Thomas Moore

text: Thomas Moore (28. toukokuuta 1779 – 25. helmikuuta 1852) oli irlantilainen runoilija ja lauluntekijä.


title: Thomas Moore

text: Mooren tunnetuin laulu on isänmaallinen ”Minstrel Boy”. Hän sovitti tekstin irlantilaiseen kansansävelmään, ja siitä tuli suosittu etenkin Irlannista Yhdysvaltoihin muuttaneiden siirtolaisten keskuudessa.


title: Thomas Moore

text: Moore opiskeli Trinity Collegessa Dublinissa ja tutustui siellä kapinallisiin. Itse hän ei osallistunut protesteihin brittihallintoa vastaan muuten kuin isänmaallisuutta lietsovilla kirjoituksillaan.


title: Thomas Moore

text: Myös Mooren vuonna 1805 julkaisema laulu ”Last Rose of Summer” on muodostunut ikivihreäksi, ja sen ovat levyttäneet Celtic Woman, Deanna Durbin, Maureen Hegarty, Clannad ja The Fureys. Saukin suomennoksen "Kesän viimeinen ruusu" on levyttänyt Marjatta Leppänen.


title: Syöpäsäätiö

text: Syöpäsäätiö on perustettu vuonna 1948, ja osa Syöpäjärjestöjä. Säätiö kerää varoja Syöpäjärjestöjen tavoitteiden ja toiminnan edistämiseen: kotimaiseen syöpätutkimukseen, syöpään sairastuneiden ja heidän läheistensä neuvontapalveluihin, sekä ennaltaehkäisyyn ja varhaiseen toteamiseen. Syöpäsäätiö toimii lahjoitusvaroin, yksityishenkilöiden ja organisaatioiden tuki mahdollistaa Syöpäsäätiön työn. Lahjoittajiensa avulla Syöpäsäätiö on suurin yksityinen syöpätutkimuksen rahoittaja Suomessa. Syöpäsäätiön pääsihteeri on lääketieteen tohtori, dosentti Sakari Karjalainen. Säätiön tunnetuin keräys on vuosittain lokakuussa järjestettävä Roosa nauha -kampanja.


title: Syöpäsäätiö

text: Lahjoitusvaroilla tuetaan sekä perus- että kliinistä syöpätutkimusta. Syöpäsäätiö on viime vuosina rahoittanut tutkimusapurahojen kautta mm. syövän täsmähoidon kehittämistä, aivokasvainten kuvantamisen ja geenihoidon tutkimusta sekä kasvainten genetiikan selvittämistä.


title: Syöpäsäätiö

text: Syöpäsäätiön työ on ollut monelle korvaamatonta, sillä syöpätutkimuksen avulla on voitu kehittää syövän diagnostiikkaa ja hoitomuotoja. Syöpäsäätiö on ollut mukana vaikuttamassa siihen, että yhä useampi voittaa vaikean sairauden: kun Syöpäsäätiön toiminnan alussa vain kolmannes sairastuneista voitiin parantaa, nyt jo kaksi kolmesta paranee. Syöpäsäätiö on lahjoittajiensa avulla vaikuttanut tähän tulokseen.


title: Syöpäsäätiö

text: Lahjoitusvaroilla Syöpäsäätiö ylläpitää myös Syöpäjärjestöjen valtakunnallista ja maksutonta neuvontapuhelinta, joka tarjoaa tukea ja tietoa potilaille ja heidän läheisilleen. Neuvontapalvelun tavoitteena on varmistaa, ettei kukaan jäisi yksin sairauden kanssa. Henkilökohtaista neuvontaa antavat syöpään erikoistuneet terveydenhuollon ammattilaiset suomeksi ja ruotsiksi. Neuvontapalvelussa työskentelee viisi neuvontahoitajaa. Neuvontahoitajien kanssa voi keskustella puhelimitse, sähköpostitse, chatissa (kahdenkeskinen verkkoneuvonta) tai HUS:n Syöpätautien klinikalla Helsingissä. Lisätietoa neuvontapalvelusta löytyy osoitteessa www.neuvontahoitaja.fi. Valtakunnallisen neuvontapalvelun lisäksi neuvontaa tarjoavat Syöpäjärjestöjen jäsenyhdistykset eri puolella maata.


title: Elektrosyklinen reaktio

text: Elektrosyklinen reaktio on perisyklinen kemiallinen reaktio, jossa joko muodostuu tai avautuu rengasrakenne. Reaktio tapahtuu konjugoituneen π-elektronisysteemin päiden välille ja reaktiossa joko muodostuu uusi σ-sidos π-sidoksen katketessa (renkaan sulkeutuminen) tai katkeaa σ-sidos uuden π-sidoksen muodostuessa (renkaan avautuminen). Elektrosykliset reaktiot ovat synteettisesti käyttökelpoisia niiden selektiivisyyden vuoksi ja myös luonnossa esiintyy useita elektrosyklisiä reaktioita.


title: Elektrosyklinen reaktio

text: Elektrosykliset reaktiot voivat olla joko lämmön aikaansaamia eli termisiä reaktioita tai valon aiheuttamia fotokemiallisia reaktioita. Termisissä reaktioissa orbitaalit ovat perustilassaan ja fotokemiallisissa reaktioissa virittyneinä, mutta molemmissa tapauksissa reaktion tapahtumisen kannalta on tärkeää, että p-orbitaalien peitto on hyvä. Elektrosykliset reaktiot tapahtuvat muiden perisyklisten reaktioiden tavoin rengasrakenteisen siirtymätilan kautta.


title: Elektrosyklinen reaktio

text: Elektrosyklisissä reaktiossa sopivan orbitaalien peiton vuoksi konjugoituneen systeemin päiden sidokset pyörivät. Mikäli pyöriminen tapahtuu molemmissa päissä samaan suuntaan kutsutaan elektrosyklistä reaktiota myötäkiertoiseksi tai antarafasiaaliseksi ja mikäli pyörimissuunnat ovat vastakkaiset on kyseessä vastakiertoinen eli suprafasiaalinen reaktio.


title: Elektrosyklinen reaktio

text: Reaktion myötä- tai vastakiertoisuus riippuu reaktion lähtöaineesta ja siitä suoritetaanko reaktio termisenä vai fotokemiallisena. Jos molekyylissä olevien п-elektronien määrä on 4n, missä n on positiivinen kokonaisluku ovat termiset elektrosykliset reaktiot myötäkiertoisia ja fotokemialliset elektrosykliset reaktiot vastakertoisia. Piielektronien lukumäärä yhdisteessä voi olla myös 4n+2. Tällöin terminen reaktio on vastakiertoinen ja fotokemiallinen reaktio on myötäkiertoinen.


title: Elektrosyklinen reaktio

text: Luonnossa tapahtuu useita elektrosyklisiä reaktioita. Monet syklobuteenijohdannaiset, sykloheksadieenijohdannaiset, terpeenit, terpenoidit ja tyydyttymättömiä heterosyklisiä ryhmiä sisältävien molekyylien biosynteesit sisältävät elektrosyklisiä reaktioita. Esimerkiksi ihmisen iholla muodostuu auringonvalon vaikutuksesta 7-dehydrokolesterolista ja ergosterolista D- ja D-vitamiinien esiasteita fotokemiallisella myötäkiertoisella elektrosyklisellä renkaanavautumisreaktiolla.


title: Afrodite, dea dell’amore

text: Afrodite, dea dell’amore (”Afrodite, rakkauden jumalatar”) on vuonna 1958 valmistunut italialainen elokuva. Lajityypiltään historia-aiheista peplumia edustavan elokuvan on ohjannut Mario Bonnard. Sen pääosia esittävät Isabelle Corey, Antonio De Teffé, Irène Tunc ja Ivo Garrani.


title: Afrodite, dea dell’amore

text: Eletään vuotta 67 aaj. Korintin käskynhaltija Antigonus ryhtyy keisari Neroa miellyttääkseen rakentamaan kanavaa Korintin kannaksen läpi. Rakennustyötä varten hän nostaa veroja ja lisää kansan kärsimyksiä. Antigonus suunnittelee myös suurta temppeliä, jonka Afrodite-patsasta tekemään kutsutaan kuuluisa kuvanveistäjä Demetrius. Tämä ottaa mallikseen kunnianhimoisen orjan Dialan, joka rakastuu kuvanveistäjään ja viettelee samaan aikaan myös Antigonoksen. Demetrius puolestaan rakastuu toiseen orjatyttöön Lernaan, joka on harras kristitty. Ruton uhatessa kaupunkia Antigonus syyttää kristittyjä ja määrää heidät teloitettavaksi. Lernan mukana vankilaan joutuu myös Demetrius, joka kääntyy kristinuskoon. Rooman armeija puuttuu tapahtumiin ja rakastavaiset saavat toisensa.


title: Afrodite, dea dell’amore

text: "Afrodite, dea dell’amore" on kuvattu Schermiscope-laajakangastekniikalla Ferraniacolor-väreissä Incir De Paolisin studiolla Roomassa. Se on aiheeltaan samankaltainen kuin Giorgio Rivaltan aiemmin valmistunut "Afrodite, rakkauden jumalatar" ("La venere di Cheronea", 1957), jossa kuvanveistäjä myös etsii mallia Afrodite-patsaalleen.


title: Afrodite, dea dell’amore

text: Elokuva on melko isolla budjetilla tehty pukudraama, joka perustuu lähinnä dialogiin ja sisältää vain vähän toimintaa. Sen valttina on nimekäs näyttelijäkaarti, josta erottuvat erityisesti psykologisesti kompleksia roistoa esittävä Ivo Garrani sekä seksikäs vuoden 1954 Miss Ranska Irène Tunc. Muita tunnettuja nimiä ovat apuohjaajina toimineet Sergio Leone ja Romolo Guerrieri. Elokuvan uskonnolliset ainekset vaikuttavat päälleliimatuilta.


title: Afrodite, dea dell’amore

text: "Afrodite, dea dell’amore" on saatavilla laadultaan erinomaisena ranskalaisen DVD:nä, joka sisältää myös italiankielisen ääniraidan. Pahasti leikelty yhdysvaltalainen tv-kopio on teknisestikin surkea.


title: Marano sul Panaro

text: Marano sul Panaro on kunta Pohjois-Italiassa olevassa Modenan maakunnassa Emilia-Romagnan alueella. Matkaa maakunnan pääkaupunkiin Modenaan on 27 kilometriä. Kunnan läpi virtaa Panarojoki. Maatalous on kunnan tärkein elinkeino, mutta siellä on myös teollisuutta.


title: Marano sul Panaro

text: Ensimmäiset kirjalliset merkinnät linnan ympärille rakennetusta kylästä ovat 1100-luvulta. Marano kuului vuorotellen Modena ja Bolognan hallintaan. Vuonna 1326 paavin joukot valtasivat Maranon, ja siitä tuli osa Kirkkovaltiota. Tämän jälkeen Maranossa ovat pitäneet valtaa Esten, Viscontin, Rangonin ja Pio di Carpin suvut. Itsenäinen kunta Maranosta tuli vuonna 1860.


title: Marano sul Panaro

text: Maranossa sijaitsee Sassi di Roccamalatina puisto ("Parco regionale dei Sassi di Roccamalatina"), jonka kolmihuippuisen kallion päällä pesii muuttohaukkoja.


title: Nwankwo Obiora

text: Nwankwo Emeka Obiora (s. 12. heinäkuuta 1991 Kaduna, Nigeria) on nigerialainen jalkapalloilija. Hänen pelipaikkansa on puolustava keskikenttäpelaaja. Obiora on edustanut Espanjan Segunda Divisiónissa pelaavaa Córdobaa vuodesta 2014 alkaen.


title: Nwankwo Obiora

text: Obiora on edustanut ammattilaisurallaan myös italialaisia Internazionalea (2010–2011), Parmaa (2011–2013), Gubbiota (laina 2012) ja Padovaa (laina 2012–2013) sekä romanialaista Clujia (laina 2013, 2013–2014).


title: Nwankwo Obiora

text: Obiora on pelannut Nigerian maajoukkueessa kahdeksan A-maaottelua. Hän voitti Afrikan mestaruuden 2013.


title: Black Widow

text: Black Widow voi tarkoittaa ainakin seuraavia:


title: Amateur World Series 1982

text: Amateur World Series oli maajoukkueiden välinen baseball turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1982 kilpailu käytiin Etelä-Koreassa 4. - 13. syyskuuta välisenä aikana. Joukkueita turnaukseen osallistui 10, kun Kuuba ja Kolumbia jäivät siitä pois.


title: Amateur World Series 1982

text: Voittojen ollessa tasan ratkaisee keskinäiset ottelut järjestyksen.


title: Herkules ja rakkauden kuningatar

text: Herkules ja rakkauden kuningatar (, , ”Herkuleen rakkaudet”) on vuonna 1960 valmistunut italialais-ranskalainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Carlo Ludovico Bragaglia. Sen pääosia esittävät yhdysvaltalainen Jayne Mansfield ja tämän kehonrakentaja-aviomies Mickey Hargitay.


title: Herkules ja rakkauden kuningatar

text: Herkules lähtee Oikhaliaan kostaakseen hänen vaimonsa murhanneelle kuningas Eurytokselle. Kuningas on sillä välin surmattu, mutta hänen tyttärensä kuningatar Deianeira tarjoutuu Herkuleen uhriksi. Herkules luopuu kostosta ja rakastuu Deianeiraan. Kuningattaren vallanhimoinen neuvonantaja Likos murhauttaa Deianeiran kihlatun Akheloon ja syyttää murhasta Herkulesta. Herkules lähtee etsimään murhaajaa, surmaa Lernan hydran, mutta joutuu haavoittuneena amatsonien vangiksi. Amatsonien kuningatar Hippolyte viettelee Herkuleen Deianeiraksi naamioituneena. Hippolyte aikoo muuttaa Herkuleen muiden rakastajiensa tavoin kivettyneeksi puuksi, mutta amatsoni Nemea auttaa hänet pakoon. Herkules palaa Oikhaliaan, jossa Likos on kaapannut vallan ja vanginnut Deianeiran. Herkuleen johtama kansa nousee kapinaan, mutta Likos pakenee Deianeira panttivankinaan. Herkules pelastaa Deianeiran ja he palaavat yhdessä Oikhaliaan.


title: Herkules ja rakkauden kuningatar

text: "Herkules ja rakkauden kuningatar" on kuvattu Cinemascope-laajakangastekniikalla Technicolor-väreissä Rooman Cinecittàssa. Ulkokuvissa näkyvät Tor Caldaran maisemat, Monte Gelaton vesiputous ja Roomalaisen sivilisaation museo Rooman EUR:n kaupunginosassa.


title: Herkules ja rakkauden kuningatar

text: Suuren ennakkokohun saattelema elokuva on värikäs peplum-kliseiden kokoelma, jonka camp- ja kitsch-arvot ovat poikkeuksellisen korkeat. Se tarjoaa runsaasti materiaalia myös tyylilajille ominaisten teemojen tarkasteluun. Hargitay on Herkuleena ilmeetön ja kömpelö ja hänen povipommina tunnettu vaimonsakin esittää lähinnä vain itseään. Tarinan mukaan Mansfield teki elokuvan Italiassa, koska Hollywoodin studiot kieltäytyivät antamasta pariskunnalle rooleja samoissa filmeissä.


title: Herkules ja rakkauden kuningatar

text: "Herkuleen ja rakkauden kuningattaren" visuaalinen kohokohta on surrealistinen puiksi muutettujen miesten metsä. Naurettavan kolmipäisen hydran rakentamiseen osallistui nuori Carlo Rambaldi. Elokuva muistetaan myös Moira Orfein peplum-debyyttinä.


title: Herkules ja rakkauden kuningatar

text: Elokuva sai Italiassa melko vaisun vastaanoton, ja vuoden 1961 loppuun mennessä se oli kerännyt vain 381 miljoonan liiran kassatulot. Vuoteen 1964 mennessä tuotto oli noussut lähes 550 miljoonaan liiraan. Ranskassa "Herkuleen ja rakkauden kuningattaren" näki yli 1,3 miljoonaa katsojaa. Vaikka elokuva oli alun perin tarkoitettu erityisesti Yhdysvaltojen markkinoille, se julkaistiin siellä vasta kuuden vuoden kuluttua valmistumisestaan.


title: Volgan-Itämeren jokireitti

text: Volgan-Itämeren jokireitti tai Volgan jokireitti oli kaikkein varhaisin kolmesta suuresta jokireitistä, joka yhdisti Skandinavian Arabien kalifaattiin varhaisella keskiajalla. Arabien dirhamirahakätköjen perusteella se oli vanhempi kuin tunnetuin Olhavajoen-Dneprin reitti tai Vologdan reitti. Se menetti kansainvälisen merkityksensä ristiretkien alkamisen myötä. Volgan jokireitin kukoistuksen aikana 800-luvun lopulla se oli taloudellisesti erittäin tärkeä kolmelle valtakunnalle: Rusien kaanikunnalle Volgan yläjuoksulla, Volgan Bolgarialle keskijuoksulla sekä Kasaarien kaanikunnalle joen alajuoksulla.


title: Volgan-Itämeren jokireitti

text:
Dirhamien ilmestymisen alkuaikoina (700-luvun loppu – 830-luku) sloveenit olivat perustaneet Ilmajärven pohjoisrannalle Rurikinlinnan (Novgorodin edeltäjä). Sen ottivat haltuunsa varjagit, jotka olivat aiemmin jo perustaneet Laatokanlinnan, jotka molemmat olivat hyvin tärkeitä kaupunkeja matkalla Itämereltä Kaspianmerelle. Noina aikoina arabien hopearahoja tuli pohjoiseen vesitse Okaa, Kljazmaa ja Nerliä pitkin sekä sieltä Itämerelle kahta pääreittiä pitkin::
Itämeren alueen varhaisista idän hopearahoista 16 rahakätköä on löytynyt alueelta: Pommeri-Mecklenburg-Preussi ja vain 4 Gotlannista sekä Ruotsin mantereelta. in tutkimusten mukaan 800-luvun lopun aikaisia arabirahakätköjä oli 8 kertaa enemmän kuin 800-luvun alussa. Tämä todistaa myös paljon sitä, missä vaiheessa viikinkien idäntie rupesi toimimaan toden teolla.
Volgaa alaspäin Volgan Bolgariaan saakka vietiin pohjoisia tavaroita kuten turkiksia, hunajaa ja orjia. Huomattavia skandinaavisen asutuksen jälkiä on nykyään nähtävissä Jaroslavlin lähellä Sarskoye Gorodishchessa sekä Rostovin lähellä Timerevossa. Ilmeisesti molemmissa asutuskeskuksissa oli useita eri kansallisuuksia kuten slaaveja, merjalaisia (katso tarkemmin Artania).


title: Volgan-Itämeren jokireitti

text: Volgan Bolgariasta pohjoiseen kauppamiehinä toimi 800-900-luvuilla varjagit. Volgan alajuoksun huomattavin poliittinen ja taloudellinen valta oli Kasaarien kaanikunnalla. Volgan varrella sijaitsi heidän suurin kaupunkinsa Itil. Donin alajuoksua suojasi heidän rakentamansa mahtava Sarkelin linnoitus.


title: Volgan-Itämeren jokireitti

text: Volgan jokireitillä pystyi siirtymään Donilta Kaspianmerelle vetotaivalta pitkin, jota erityisesti varjagikauppiaat käyttivät. He tulivat Dneprin alajuoksulta sinne arabimaantieteilijöiden mukaan (Ibn Khordadbeh, Ibn Rustah ja Ibn Fadlan. Ibn Fadlan seilasi Volgaa ylävirtaan Volgan Bolgariaan asti vuosina 921—922. Kun kauppiaat pääsivät Kaspianmeren etelärannalle, niin he jättivät laivat ja matkustivat kameleilla Bagdadiin, Balkhin ja Transoxianaan. Ibn Khordadbehin kirjassa ”Matkojen ja maiden kirja” 800-luvulta mainitsi, että kauppiaat kävivät paimentolais-oguzien luona ja jopa Kiinassa asti. 950-luvulla Bysantin keisari Konstantinos VII mainitsi De Administrando Imperio -teoksessaan, että Perekopissa oli kanava, jota pitkin pääsi Dneprin suistosta Azovan merelle eikä tarvinnut kiertää Krimiä Mustanmeren kautta. Mutta ajan kuluessa kanava liettyi ja muuttui läpipääsemättömäksi metsäksi.


title: Volgan-Itämeren jokireitti

text: 800-luvun lopulla Rusit saivat haltuunsa jokireitin pohjoisesta Laatokalta etelään Mustallemerelle, jonka varrelle Itä-Euroopan tasangolle ruvettiin perustamaan kaupunkeja: Kiova, Tšernihiv, Smolensk- Gnjozdovo. Tämän jokireitin varrelle muodostui uusi valtakunta: Kiovan Venäjä. Sen jälkeen kun suuriruhtinas Svjatoslav voitti kasaarit 960-luvulla, niin rusit saivat uudelleen pääsyn Kaspianmerelle, bolgaarien ohitse, Sarkelin ja Volgo-Donin vetotaivalta myöten.


title: Volgan-Itämeren jokireitti

text: Jokireittien lisäksi oli myös maareitti Volgan Bolgarian ja Kiovan välillä 900-luvun alussa. Se kulki aroilla rajaseutuja pitkin. Se oli noin 1400 km pitkä ja siinä oli 20 ”asemaa”.


title: Volgan-Itämeren jokireitti

text: Ruseille kaupankäynti itämaiden kanssa oli hyvin kannattavaa. Mausteita, silkkiä sekä eräitä muita hyödykkeitä sai ainoastaan sitä kautta. Sen lisäksi 900-luvulla Kiovan Venäjästä tuli kauppakaravaanien kauttakulkureitti idästä Länsi-Eurooppaan. Suorat reitit olivat mahdottomia, koska paimentolaisheimot ryöstelivät ja häiritsivät karavaaneja koko ajan. Tuon ajan ranskalainen runoilija kuvaili, kuinka kaunotar oli pukeutunut ”rusien silkistä” tehtyihin vaatteisiin. Rusit eivät tietenkään osanneet tehdä silkkiä, vaan se oli silkin kauttakulkumaa. Vasta 1000-1100-luvuilla ristiretkien myötä Eurooppa sai suoran reitin itään. Sitä ennen Rusien maa oli toiminut pitkään itämaiden tavaroiden eräänä tärkeimmistä reiteistä läntiseen Eurooppaan.


title: Saksan 5. jalkaväkidivisioona

text: Saksan 5. jalkaväkidivisioona () oli Saksan armeijan yhtymä toisessa maailmansodassa. Divisioona muutettiin 5. jääkäridivisioonaksi.


title: Saksan 5. jalkaväkidivisioona

text: Wehrkreis V perusti 1. lokakuuta 1934 Ulmissa divisioonan peitenimellä Kommandant von Ulm, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 5. jalkaväkidivisioonaksi. Sen yksiköt muodostettiin Reichswehrin 5. divisioonasta. Divisioonan esikunta oli sijoitettu Ulmiin.


title: Saksan 5. jalkaväkidivisioona

text: Toisen maailmansodan alkaessa divisioona oli Oberheinissa tehtävänään länsirajan suojaaminen. Talven 1939-1940 se oli Eifelissä. Divisioona liitettiin Luxemburgin rajalle kootun 12. armeijan reserviksi. Se osallistui Luxemburgin ja Belgian valtaukseen sekä Maasin ylitykseen Devillen ja Braux'n välillä. Se osallistui vielä Aisnen ylitykseen ennen hyökkäyksen toisen vaiheen alkamista. Sotatoimien päätyttyä divisioona jäi miehitysjoukkona Ranskaan, mistä se siirrettiin huhtikuussa 1941 Itä-Preussiin.


title: Saksan 5. jalkaväkidivisioona

text: Operaatio Barbarossan alkaessa divisioona ylitti 22. kesäkuuta 1941 Neuvostoliiton rajan edeten Suwalki-Zipfelin alueelta Lidan yli kohti Vitebskiä. Se osallistui Smolenskin taisteluun ja marraskuussa Vjazman taisteluun. Divisioona siirrettiin joulukuussa lepoon Ranskaan, missä divisioona nimettiin 5. kevyeksi jalkaväkidivisioonaksi. Muutoksessa divisioona menetti kolmannen jalkaväkirykmenttinsä (Jalkaväkirykmentti 14), joka liitettiin 78. jalkaväkidivisioonaan.


title: Saksan 5. jalkaväkidivisioona

text: Helmikuussa 1942 divisioona palasi itärintamalle pohjoiseen armeijaryhmään ja se otti osaa Demjanskin taisteluihin maaliskuusta huhtikuuhun taisteluosasto Seydlitzissä, kun se avusti II armeijakunnan motista vapauttamisessa.


title: Saksan 5. jalkaväkidivisioona

text: Divisioona nimettiin 6. kesäkuuta 1942 edelleen 5. jääkäridivisioonaksi, jolloin se organisoitiin kuten vuoristodivisioonat, mutta divisioona varustettiin runsaimmin ajoneuvoin. Vuoden 1942 lopun ja koko vuoden 1943 divisioona taisteli Staraja Russan alueella.


title: Saksan 5. jalkaväkidivisioona

text: Divisioona siirrettiin alkuvuodesta 1944 keskustan armeijaryhmmään, jossa se osallistui tammikuusta maaliskuuhun Vitebskin taisteluihin ja Kovelin alueen taisteluihin huhtikuusta heinäkuuhun. Keskustan armeijaryhmän rintaman romahdettua divisioona lähetettiin länteen puolustamaan Puolaa ja edelleen itäiseen Saksaan. Alkuvuodesta 1945 se taisteli Pommerissa Neustettinissä ja Dramburgissa (nyk. Drawsko, Puolassa). Divisioona kävi viimeiset taistelunsa huhtikuussa Berliinin taisteluissa Freienwaldessa lähellä Oderia. Se antautui toukokuussa puna-armeijalle Wittenbergissä. Muutamat pienet osastot murtautuivat länsiliittoutuneiden linjoille Lenzenissä, jossa ne antautuivat amerikkalaisille 3. toukokuuta.


title: Tapio Räisänen -mäkikeskus

text: Tapio Räisänen -mäkikeskus (aikaisemmin Taivalvaaran hyppyrimäet) on viiden hyppyrimäen muodostama mäkihyppystadion Taivalkoskella.


title: Tapio Räisänen -mäkikeskus

text: Tapio Räisänen -mäkikeskuksessa on järjestetty mäkihypyn- ja yhdistetyn veteraanien MM-kilpailut 24. helmikuuta – 2. maaliskuuta 2008 ja 22.–29. maaliskuuta 2015, Hopeasompa loppukilpailut vuosina 2007 ja 2014, veteraanien SM-kilpailut vuosina 2012 ja 2014 ja pienmäen SM-kilpailut 7. joulukuuta 2012, huhtikuussa 2017 ja maaliskuussa 2018.


title: Tapio Räisänen -mäkikeskus

text: Hyppyrimäki rakennettiin vuonna 1986. Vuosina 1995–2003 siinä järjestettiin säännöllisesti yhdistetyn B-maailmancupin kilpailuja. Hyppyrimäen K-piste sijaitsee 73 metrissä ja HS-piste 80 metrissä. Mäessä ei ole muovitusta.


title: Tapio Räisänen -mäkikeskus

text:
Mäkiennätyksen 82,0 metriä on hypännyt Eetu Nousiainen.
Naisten mäkiennätyksen 78,0 metriä on hypännyt Julia Tervahartiala.
Hyppyrimäki rakennetiin vuosina 1951–1953, silloin sen K-piste oli 48 metrissä. Nykyisin K-piste sijaitsee 49 metrissä ja HS-piste 52 metrissä. Mäessä ei ole muovitusta.


title: Tapio Räisänen -mäkikeskus

text:
Mäkiennätyksen 53,0 metriä on hypännyt Knut Bjørnar Strøm.
Naisten mäkiennätyksen 50,5 metriä on hypännyt Julia Tervahartiala.
Hyppyrimäki rakennettiin vuonna 1965, silloin sen K-piste oli 30 metrissä. Nykyisin K-piste sijaitsee 34 metrissä ja HS-piste 38 metrissä. Mäessä ei ole muovitusta.


title: Tapio Räisänen -mäkikeskus

text:
Mäkiennätyksen 41,5 metriä on hypännyt Tuomas Kinnunen.
Naisten mäkiennätyksen 35,5 metriä ovat hypänneet Julia Tervahartiala ja Alva Thors.
Hyppyrimäen K-piste sijaitsee 20 metrissä ja HS-piste 22 metrissä. Alastulorinteeseen asennettiin muovitus kesällä 2016.


title: Tapio Räisänen -mäkikeskus

text:
Mäkiennätyksen 21,5 metriä ovat hypänneet Perttu Reponen ja Kasperi Valto.
Naisten mäkiennätyksen 20,5 metriä on hypännyt Elsa Thors.
Kesämäkiennätyksen 18,5 metriä on hypännyt Kalle Törmänen.
Naisten kesämäkiennätyksen 19,0 metriä on hypännyt Annamaija Oinas.
Hyppyrimäen K-piste sijaitsee 10 metrissä ja HS-piste 12 metrissä. Alastulorinteeseen asennettiin muovitus kesällä 2016.


title: Tapio Räisänen -mäkikeskus

text: Mäkiennätyksen 11,0 metriä ovat hypänneet Vilho Palosaari ja Tuomas Kinnunen 22. maaliskuuta 2014 Hopeasompa-kilpailussa. Naisten mäkiennätyksen 10,0 metriä on hypännyt Elli Seppänen 22. maaliskuuta 2014 Hopeasompa-kilpailussa.


title: Tapio Räisänen -mäkikeskus

text: Kesämäkiennätyksen 10,5 metriä ovat hypänneet Eetu Polju 15. heinäkuuta 2017 ja Peter Räisänen 22. heinäkuuta 2017 Tapsan Kesä Cupissa. Naisten kesämäkiennätyksen 8,0 metriä on hypännyt Laura Luokkanen 6. elokuuta 2016 Muovimäkien avajaiskilpailussa.


title: Antratsyt

text: Antratsyt (, ) on kaupunki Luhanskin alueen eteläosissa Itä-Ukrainassa, 77 kilometriä Luhanskista eteläkaakkoon. Kaupungin kautta kulkee Kiovasta Harkovan kautta Venäjän Rostovin alueen rajalle johtava tärkeä M03-valtatie, jota pitkin valtakunnan rajalle on 62 kilometriä. Linnuntietä Venäjän raja sijaitsee noin 27 kilometriä etelään.


title: Antratsyt

text: Seudulle perustettiin hiilikaivos vuonna 1904, mutta asutusta siellä oli ainakin 1800-luvun jälkipuoliskolla. Seudun hiilikaivoksista on louhittu paljon lämpöarvoltaan rikasta antrasiittiia. Kaupunki sai nykyisen nimensä vuonna 1962. Tätä ennen vuonna 1938 usean kaivostaajaman yhteenliittymänä syntynyt kaupunki tunnettiin nimellä "Bokovo-Antratsyt" ().


title: Antratsyt

text: Vuonna 2013 siellä asui runsas 54 640 asukasta. Antrazytin kaupunkipiirin (77 862 as.) alueeseen kuuluu myös kuusi kaupunkityyppistä taajamaa ja maaseutukylien asukkaita. Antrazytin kaupunki toimii myös kaupunkipiiriä ympäröivän Antratsytin piirin (31 044 as.) hallintokeskuksena.


title: Antratsyt

text: Ainakin toukokuussa 2014 seudulla oli Ukrainan hallitusvaltaa vastustavia separatisteja. Heinäkuun lopulla joidenkin näistä Luhanskin kansantasavallaksi itseään kutsuman separatistisen liittymän terroristiryhmittymistä kerrottiin pyrkivän linnoittautumaan Antrasytin kaupunkiin ja sen ympäristöön.


title: Topos

text: Topos () "paikka", monikossa "topoi"; "tópos koinós", yhteinen paikka.) tarkoittaa retoriikassa ja kirjallisuudessa asian ilmaisemista tai luomista käyttäen ennalta yleiseksi ymmärrettyjä tai hyväksyttyjä keinoja ja tapoja. Topos lähenee käsitteellisesti toista käsitettä, kliseetä, mutta ilman toistamisen tai kopionnin luomaa negatiivista latausta.


title: Topos

text: Topostutkija Ernst Robert Curtiuksen mukaan topokset ovat "temaattisista tyylillisiin ulottuvia kaavamaistuneita elementtejä, jotka välittyvät kirjallisissa perinteissä ja muodostavat niiden rakennusmateriaalin".


title: Topos

text: Topos voidaan kääntää "keskustelun aiheeksi", "väittelyn linjaksi" tai "yhteiseksi (jaetuksi) paikaksi". Curtius laajensi käsitettä tutkimalla topoksia yhteisinä paikkoina, joita ovat esimerkiksi perinteisestä materiaalista tehdyt uudet tulkinnat, erityisesti standardisoituneet miljöökuvaukset, mutta hän ulotti tutkimuksensa lähes jokaiseen kirjallisuuden meemiin. Esimerkiksi antiikin klassisen taruston tavasta tappaa päähenkilönsä on olemassa yleinen käsitys, topos "kaikkien tulee kuolla", jota Curtius pitää tavallaan lohdullisena kerrontana, koska usein kun henkilö kohtaa kuolemansa hän pysähtyy reflektoimaan, että jopa historian suurmiehetkin ovat kuolleet. Hieman erilaisena topoksena Curtius pitää luonnon (taivas, meret, eläimet jne.) kutsumista tai manaamista paikalle erilaisten kerronnallisten tarkoitusperien vuoksi, kuten todistamaan valan vannomista, iloitsemista ja jumalan ylistämistä tai jakamaan päähenkilön surun.


title: Topos

text: Esimerkki populäärikirjallisuuden topoksesta on Edgar Rice Burroughsin Tarzan-kirjojen tarinoiden kuvaama 1900-luvun alun eksoottinen, alkukantainen ja vielä osittain tuntematon Afrikka, josta muodostuu yhteinen maantieteellinen ja kulttuurillinen paikka, johon kirjailija ja Tarzan-tarinoiden lukijat palasivat aina uuden romaanin ilmestyessä. Burroughs käytti länsimaissa vallinnutta eksotisoitunutta ja myyttistä käsitystä "pimeästä mantereesta" luodessaan Tarzan-kirjojen Afrikkaa, sillä hän ei koskaan itse käynyt Afrikassa.


title: Tropico 5

text: Tropico 5 on kaupunginrakennuspeli/simulaatiopeli "Tropico"-pelisarjaan. Pelin on kehittänyt Haemimont Games ja sen on Pelin on julkaissut Kalypso Media vuonna .


title: Tropico 5

text: Ensimmäistä kertaa pelisarjassa mukana on moninpelimahdollisuudet.


title: Tropico 5

text: Metacritic-kerääsivustolla pelillä on 75/100 pistettä.


title: Nexus 5

text: Nexus 5 on Android-käyttöjärjestelmällä toimiva Nexus-sarjan viides älypuhelin, jonka ovat valmistaneet Google ja LG. Se julkaistiin 31. lokakuuta 2013 Googlen Play -kaupassa. Suomen markkinoille puhelin saapui 19. maaliskuuta 2014. Nexus 5 oli ilmestyessään älypuhelinten kärkeä Snapdragon 800 -prosessorilla, uusimmalla Androidilla ja viiden tuuman Full HD -näytöllä.


title: Nexus 5

text: Nexus 5:n käyttöjärjestelmä on puhdas Android-käyttöjärjestelmä, eli puhelimen valmistaja LG ei ole tuonut siihen omia lisäyksiään tai muutoksiaan. Puhelin ei kuitenkaan tule saamaan enää päivityksenä Android 7.0 -käyttöjärjestelmää, joka julkaistiin 22.8.2016 .


title: Nexus 5

text: Nexus 5 on saanut kritiikkiä kaiuttimen heikosta äänenvoimakkuudesta, huonosta värinätoiminnosta sekä muistikorttipaikan puutteesta. Toisaalta sitä on taas kehuttu sulavasta käyttäjäkokemuksesta ja käyttöä kestävästä polykarbonaattirakenteesta, sisäänrakennetusta langattomasta laturista, laadukkaasta näytöstä ja Suomen yleisen tason huomioon ottaen edullisesta hinnasta. Puhelimen 16 gigatavun version hinta ilmestymishetkellä oli Yhdysvalloissa 299 dollaria, mutta hintaa nostettiin myöhemmin 349 dollariin.


title: Kari Lepistö

text: Kari Lepistö (1. helmikuuta 1946 Kalanti – 31. elokuuta 2007 Helsinki) oli suomalainen vaate- ja pukusuunnittelija, joka tunnettiin erityisesti rohkeista ja laadukkaista nahkavaatteistaan sekä monista teatteripuvustuksistaan, alkaen Tampereen Popteatterin Hair-musikaalista 1969.


title: Kari Lepistö

text: Vaatetusalan yrittäjäperheessä kasvanut Kari Lepistö sai läpimurtonsa voittamalla vuonna 1968 nuorille valmisvaatesuunnittelijoille tarkoitetun Euro Fashion -kilpailun Lontoossa vain 22-vuotiaana, minkä jälkeen muun muassa Finnair käytti häntä uuden New Yorkin reittinsä lentohenkilökunnan avaruuslentovaikutteisten pukujen suunnittelijana. Hän suunnitteli mallistoja muun muassa Pukevalle ja Finn-Flarelle kunnes perusti veljensä Lassen kanssa 1975 LD Leatherin, joka toimi vuoteen 2000 saakka. Samoihin aikoihin oli lopetettava muukin Lepistön perheen sotien jälkeen alkanut yritystoiminta vaatetusalalla. Vuonna 1994 Lepistö teki yhteistyötä Pentikin kanssa LD Espa Oy:ssä, jonka muita suunnittelijoita olivat Irja Leimu, Arja Lehtimäki ja Ilona Pelli.


title: Kari Lepistö

text: Lepistö vaali tinkimättömästi laadukkaan ja kestävän vaatteen ajatusta pintamuodin vaihtoehtona. Hänen LD Leather -myymälänsä oli pitkään keskeisellä paikalla Helsingissä, osoitteessa Arkadiankatu 8.


title: Kari Lepistö

text: Kari Lepistö teki teatteripuvustuksia etenkin Tampereen Teatterille, Tampereen Työväen Teatterille ja Kotkan kaupunginteatterille.


title: Jääkiekon Elitserien-kausi 2010–2011

text: Elitserienin kausi 2010-2011 oli Elitserienin historian 37. kausi. Runkosarja alkoi 15. syyskuuta 2010 ja päättyi 5. maaliskuuta 2011. Pudotuspelit päättyivät 14. huhtikuuta. Färjestads BK vei mestaruuden voittamalla Skellefteå AIK:n finaaleissa 4–1.


title: Saksan 6. jalkaväkidivisioona

text: Saksan 6. jalkaväkidivisioona () oli Saksan armeijan yhtymä toisessa maailmansodassa.


title: Saksan 6. jalkaväkidivisioona

text: Wehrkreis VI muodosti 1. lokakuuta 1934 Bielefeldissä divisioonan peitenimellä Infanterieführer VI, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 6. jalkaväkidivisioonaksi. Sen yksiköt muodostettiin Reichswehrin 6. divisioonasta. Divisioonan esikunta oli sijoitettu Bielefeldiin.


title: Saksan 6. jalkaväkidivisioona

text: Divisioonassa toimeenpantiin liikekannallepano 26. elokuuta 1939. Toisen maailmansodan alkaessa divisioona suojasi Saksan länsirajaa Saarin alueella Blies-Talesissa. Taistelun Ranskasta alkaessa divisioona ylitti Luxemburgin ja Belgian rajan 10. toukokuuta 1940 jatkaen etenemistä Ranskaan. Taisteluiden päättyessä divisioona varmisti demarkaatiolinjaa Poitiersissa ja se sai määräyksen valmistautua maihinnousuun Britteinsaarille (operaatio Seelöwe).


title: Saksan 6. jalkaväkidivisioona

text: Maaliskuussa 1941 divisioona siirrettiin Itä-Preussiin, josta se operaatio Barbarossan alkaessa ylitti Neuvostoliiton rajan 22. kesäkuuta keskustan armeijaryhmän 9. armeijan mukana. Se osallistui raskaisiin taisteluihin pyrkiessään kohti Moskovaa ja divisioona ylitti marraskuun lopulla Volgan Moskovan pohjoispuolella Kalininissa. Divisioonan reilun 20 kilometriä leveän vastuualueen sivusta oli avoinna puna-armeijan talvihyökkäyksen alkaessa. Divisioona torjui useita hyökkäyksiä luovuttaen ainoastaan hieman valtaamiaan alueita kummankin osapuolen kärsiessä raskaita tappioita.


title: Saksan 6. jalkaväkidivisioona

text: Divisioona kuului seuraavat kaksi ja puoli vuotta keskustan armeijaryhmään. Se taisteli vuonna 1942 Rzhevin hallinnasta ja maaliskuussa 1943 se vetäytyi 9. armeijan mukana onnistuneesti Rzevin alueelta. Heinäkuussa olleen lyhyen Smolenskissa vietetyn lepojakson jälkeen divisioona osallistui Kurskin ja Orelin alueen taisteluihin sekä Dneprin varren puolustukseen.


title: Saksan 6. jalkaväkidivisioona

text: Divisioona nimettiin 25. heinäkuuta 1944 6. krenatööridivisioonaksi, jonka miehistö muodostui 6. jalkaväkidivisioonan ja 552. krenatööridivisioonista. Se ei kuitenkaan saavuttanut määrävahvuutta ja se olikin lähinnä taisteluosasto osallistuen taisteluihin Veikselillä. Se nimettiin 9. lokakuuta 6. kansankrenatööridivisioonaksi.


title: Saksan 6. jalkaväkidivisioona

text: 6. kansankrenatööridivisioona ryhmittyi Varsovan alueelle ja se osallistui tammikuussa 1945 Warka-Brückenkopfin alueen taisteluihin, joiden päättyessä divisioonan jäänteet vetäytyivät länteen. Se nimettiin 10. maaliskuuta 1945 6. jalkaväkidivisioonaksi.


title: Finn-Flare

text: Finn Flare on venäläinen vaatetusalan tuotemerkki ja myymäläketju, joka tunnetaan nykyisin erityisesti Venäjän ja Kazakstanin markkinoilla. Sen historia pohjautuu Suomessa toimineeseen vaatevalmistajaan Finn-Flare Oy.


title: Finn-Flare

text: Finn-Flare sai alkunsa Salossa vuonna 1960, kun kolmannen polven vaateyrittäjä, ekonomi Risto Laaksonen otti sukunsa yrityksen hoitoonsa äidiltään. Salon Leninkitukku Oy:nä tunnettu yritys tähtäsi vientimarkkinoille ja alkoi käyttää huippuluokan suunnittelijoiden, kuten Marjatta Metsovaaran ja Maj Kuhlefeltin palveluksia. Nimi Finn-Flare oli alun perin Kuhlefeltin ehdotus silloisen mallistonsa nimeksi, mutta nimestä tuli myöhemmin koko yrityksen nimi. 1960-luvun lopulla Finn-Flare teki Pi Sarpanevan suunnitteleman suositun kokoelman Timo Sarpanevan läpivärjätyn Ambiente-kangasmalliston pohjalta, mutta 1970-luvun alkupuoli oli yritykselle vaikea. Bilateraalikauppa Neuvostoliittoon saatiin kuitenkin alkuun 1974, ja kansainvälisiltä messuilta Finn-Flare Oy sai vientimarkkinoita myös Saksasta, Alankomaista, Itävallasta ja Sveitsistä.


title: Finn-Flare

text: 1970-luvulla Finn-Flarelle suunnitteli takkeja ruotsalaiset Hans Metzén ja Gudrun Sjöden. Vuosikymmenen puolestavälistä lähtien tärkeimmäksi suunnittelijaksi nousi Reino Koski, joka oli mukana yrityksen historian loppuun asti. Muita Finn-Flarelle suunnitelleita nimiä olivat Ritva-Liisa Pohjalainen, Eeva Kuiro, Marjukka Larsson, Kari Lepistö, Kia Koski, Aulikki Piironen, Isa Kukkapuro, Anja Niskanen, Irmeli Lähde, Mari Wallenius, Minna Koskinen ja Anna-Maija Autio.


title: Finn-Flare

text: 1970-luvun lopulla Finn-Flare aloitti urheiluvaatetusyhteistyön muun muassa Adidasin ja silloisen suomalaisen jääkiekkovarustemerkin Kohon kanssa. Mallisto laajeni tarjoamaan vaatteita muun muassa alppihiihdon ja tenniksen harrastajille. 1980-luvulla Finn-Flaren tuotannosta jopa 80 % meni vientiin, suurimpana vientimaana Neuvostoliitto. 1980-luvun puolivälissä yritys työllisti Suomessa 450 henkeä, mutta kasvavien työvoimakustannusten vuoksi valmistusta piti alkaa siirtää ensin Jugoslaviaan ja sitten Kiinaan.


title: Finn-Flare

text: Neuvostoliiton bilateraalikaupan loputtua 1990 Salon 220 työntekijän tehdas jouduttiin sulkemaan. Risto Laaksonen muutti tilat liikekeskukseksi, ja vientipäällikkönä yrityksessä aloittanut Raimo Aaltonen sai omistukseensa tuotantokoneet ja vähittäismyymäläketjun, jonka hän pian lopetti. Koneet ja laitteet myytiin Pietariin. Suomen 1990-luvun alun lamassa Finn-Flare Oy teki konkurssin, mutta tavaramerkki Finn-Flare jäi Aaltosen omistukseen.


title: Finn-Flare

text: Vuonna 1998 venäläinen yrittäjä Ksenia Rjasova osti tuotemerkin Raimo Aaltoselta. Ensin Rjasova myi Finn-Flare-vaatteita Ljudi v Novom -ketjunsa myymälöissä, kunnes vuonna 2003 otti myös myymäläketjun nimeksi Finn Flaren. Se tunnettiin jo Neuvostoliiton aikana suomalaisena laatumerkkinä, ja Rjasova onkin käyttänyt suomalaisuutta hyväkseen merkin markkinoinnissa. Mainoksissa on nähty muun muassa näyttelijä Ville Haapasalo. Mallistot suunnitellaan Suomessa ja Venäjällä ja valmistetaan Aasian maissa. Vuonna 2006 yritys sai taiteelliseksi johtajakseen italialaisen Giusi Laran. Nyt merkillä on yli sata omaa myymälää ja noin 250 franchising-myymälää Venäjällä ja Kazakstanissa.


title: NHL:n varaustilaisuus 2014

text: NHL:n varaustilaisuus 2014 oli 52. pidetty NHL:n varaustilaisuus. Se järjestettiin 27. – 28. kesäkuuta 2014 Wells Fargo Centerissä Philadelphiassa. Florida Panthers voitti ensimmäisen varauksen arvonnassa, jolla se varasi Aaron Ekbladin.


title: NHL:n varaustilaisuus 2014

text: Kaikki pelaajat, jotka ovat syntyneet 1. tammikuuta 1994 ja 15. syyskuuta 1996 välisenä aikana, olivat oikeutettuja tulemaan valituksi vuoden 2014 varaustilaisuudessa. Varattavissa olivat myös valitut, mutta ilman NHL-sopimusta jääneet pelaajat, jotka ovat syntyneet ennen 30. kesäkuuta 1994.


title: NHL:n varaustilaisuus 2014

text: Lähde:


title: Constantines

text: Constantines on kanadalainen indie rock-yhtye, joka perustettiin vuonna 1999 Guelphissa, Ontariossa. Yhtye on ottanut vaikutteita muun muassa The Clashiltä, Fugazilta, Bruce Springsteeniltä, ja Nick Cavelta. Yhtye on julkaissut neljä studioalbumia ja kaksi EP:tä.


title: Fanano

text: Fanano on kunta Pohjois-Italiassa olevassa Modenan maakunnassa Emilia-Romagnan alueella. Kunta on Apenniinien vuoristossa. Alueen korkein vuori 2 165 metriä korkea Monte Cimone ulottuu kunnan alueelle.


title: Pentti Mälkki

text: Pentti Urpo Mälkki (s. 22. elokuuta 1940 Helsinki) toimi Merentutkimuslaitoksen ylijohtajana vuosina 1990–2004..


title: Pentti Mälkki

text: Mälkin vanhemmat olivat Kosti Mälkki ja Alina Sipiläinen. Hän tuli ylioppilaaksi Lahden lyseosta 1959 ja valmistui Helsingin yliopistosta filosofian kandidaatiksi 1964, lisensiaatiksi 1970 ja tohtoriksi 1975. Mälkki oli hydrologisen toimiston assistentti ja apulaishydrologi vuoina 1962–1968, Merentutkimuslaitoksen assistentti vuosina 1968–1972, erikoistutkija vuosina 1972–1975, osastonjohtaja vuosina 1975–1990, vs. ylijohtaja vuosina 1980–1984 ja ylijohtaja ja professori vuodesta 1990. Helsingin yliopiston geofysiikan dosentti Mälkki on vuodesta 1980. Hän toimi Suomen ensimmäisen Etelämantereen tutkimusmatkan johtajana vuosina 1989–1990. Mälkillä on ollut suuri määrä alansa kansallisia ja kansainvälisiä asiantuntija- ja luottamustehtäviä, muun muassa Unescon toimikunnassa, Geofysiikan seurassa, MATINE:ssa, Kansainvälisessä merentutkimusneuvostossa ja Maailman ilmatieteen järjestössä. Hän on Suomalaisen tiedeakatemian jäsen vuodesta 1983 ja Suomen tiedeseuran jäsen vuodesta 1990.


title: Pentti Mälkki

text: Mälkin seuraaja ja samalla Merentutkimuslaitoksen viimeinen ylijohtaja 2005–2008 oli Eeva-Liisa Poutanen.


title: Pentti Mälkki

text: Mälkin sotilasarvo on reservin yliluutnantti (1994). Hänen puolisonsa vuodesta 1963 on Pirkko Liisa Vainio (s. 1942). Kapellimestari Susanna Mälkki on heidän tyttärensä.


title: Toivo Ojala

text: Toivo Vieno Aleksi Ojala (1887–1961) oli Jyväskylän seminaarin ja kasvatusopillisen korkeakoulun piirustuksen, käsityön ja kaunokirjoituksen lehtori vuosina 1925–55. Lehtorina Ojala oli pedantti ja tarkka, mutta arvostettu. Hän uudisti seminaarin kuvaamataidon ja veiston opetusta. Oppilaiden keskuudessa hänet tunnettiin lempinimellä ”Jakso”, sillä hänellä oli tapana jaksottaa omat opetustuntinsa ajan pedagogisten oppien mukaisesti. Ojala piti ammatillista koulutusta tärkeänä. Niinpä vuonna 1946 Ojala oli mukana perustamassa Keski-Suomen keskusammattikoulua.


title: Toivo Ojala

text: Toivo Ojala oli myös aktiivinen museomies. Hän toimi seminaarin kansatieteellisen museon johtokunnassa, ja oli yksi vuonna 1931 maakunta-aatteen innoittamana syntyneen Keski-Suomen museon perustajista. Hänestä tuli Keski-Suomen museon ensimmäinen museonhoitaja, ja hän hoiti tehtävää vuoteen 1949 asti.


title: Kukonharja

text: Kukonharja on noin 200 asukkaan kylä Huittisten kaupungin ja entisen Vampulan kunnan koillisosassa. Kylän rajat ovat muotoutuneet entisen Kukonharjan koulupiirin mukaan. Kukonharja on vuoden 2013 Satakunnan maakuntakylä.


title: Kukonharja

text: Entisen Vampulan kunnan keskustaan Sallilaan on matkaa 10 km, Alastaron keskustaan n. 15 km, Huittisiin 20 km sekä Loimaalle n. 35 km.


title: Kukonharja

text: Kylätoimikunta on perustettu vuonna 1990 ja rekisteröity yhdistykseksi vuonna 1992. Kylällä toimii Kukonharjan kyläyhdistys ry. Sen omistuksessa ovat Saunakosken lava ja kylätalo. Kesäisin palvelee kesäkioski Kukonheltta. Kylällä toimii Satakunnan Pelastuslaitoksen sopimuspalokunta, Kukonharjan vpk.


title: Kukonharja

text: ”Ennen muinoin, kun paimenet karjoineen kulkivat metsissä, sattuivat Vampulan Tamareen kylän paimenet eksymään ja joutuivat lopulta eräälle korkealle mäelle, jonka kautta myöhemmin kuljettiin Vampulan kirkkoon, josta syystä kallio sai nimekseen Kirkkokallio. Toinen paimenista kiipesi mäessä olevaan puuhun nähdäkseen missä he olivat ja huusi sitten massa olevalle: ”Täällä näkyy talo!”. Kun toinen sitä epäili lisäsi hän vielä: ”Kyllä se talo on, koska harja näkyy ja kukko kiekuu.” Sitten he nimittivät tuntemattoman talon ”Kukonharjaksi” ja se nimi on saanut sitten olla koko kylällä edelleenkin. Maanmittaritkin ovat hyväksyneet nimen, koska se pitäjän kartassa muodostaa kukon harjan muotoisen mutkan.


title: Kesärenkaat (kappale)

text: ”Kesärenkaat” on suomalaisartisti Robinin kappale, joka julkaistiin singlenä 1. kesäkuuta 2014. Kappale on Suomen Punaisen Ristin, Väestöliiton ja YleX-radiokanavan järjestämän Kesäkumi-kampanjan vuoden 2014 tunnuskappale. Ensiesityksensä kappale sai 31. toukokuuta 2014 YleXPopissa. Kappaleen ovat säveltäneet ja sanoittaneet Robin itse sekä Jarkko Ehnqvist, Jimi Constantine, Kode Koistinen ja Ilkka Alanko. Kappaleessa on lainattu Neljä Ruusua -yhtyeen vuonna 2001 julkaisemaa ”Missä vaan” -kappaletta.


title: Kesärenkaat (kappale)

text: Ville Salmisen ohjaama musiikkivideo julkaistiin samana päivänä, kuin kappale sai ensiesityksensä YleXPopissa. Video on kuvattu Tampereen Pispalassa.


title: Kesärenkaat (kappale)

text: Kun uuden kesäkumikappaleen esittäjä julkistettiin, tieto aiheutti Suomen lehdistössä pienen kohun. Mediassa pohdittiin onko kappaleen julkaisuhetkellä 15-vuotias Robin liian nuori esittämään kondomikampanjan tunnuskappaletta. Väestöliiton seksuaalineuvoja ja asiantuntijalääkäri Miila Halosen mukaan Robin on ”mitä mainioin kohderyhmän edustaja”, sillä hänen mukaansa Kesäkumikampanja ei ole seksiin yllyttämistä, vaan sillä halutaan kertoa kondomista ja sen käytön tärkeydestä.


title: NHL:n pudotuspelit

text: NHL:n pudotuspelit on jääkiekkoliiga NHL:ssä käytettävä pelijärjestelmä, joka koostuu neljästä kierroksesta. Ne pelataan paras seitsemästä -menetelmällä. Molemmista kahdesta konferenssista kahdeksan joukkuetta pääsee pudotuspeleihin runkosarjan sijoitusten perusteella.


title: NHL:n pudotuspelit

text: NHL:ssä on pelattu sen perustamisesta lähtien pudotuspelejä vaikkakin ne ovat muuttuneet vuosien varrella liigan perustamisesta 1917 lähtien.


title: NHL:n pudotuspelit

text: Molemmista konfrensseista kahdeksan joukkuetta saa paikan pudotuspeleihin. Kolme ensimmäistä jokaisesta divisioonasta pääsee automaattisesti jatkoon. Kaksi muuta joukkuetta pääsee pistemäärän perusteella divisioonasta riippumatta jatkoon villinä korttina.


title: NHL:n pudotuspelit

text: Ensimmäisiä kahta kierrosta kutsutaan divisioonan pudotuspeleiksi. Kahdeksan joukkuetta on jaettu kahden joukkueen pareihin divisioonittain. Yhteen divisioonaan lasketaan sen kolme parasta automaattisesti mukaan päässyttä joukkuetta sekä yksi villillä kortilla mukaan päässyt joukkue. Villi kortti -joukkueet kohtaavat toisten divisioonien voittajat. Toiseksi sijoittuneet kohtaavat toisen divisioonan kolmanneksi sijoittuneen joukkueen.


title: NHL:n pudotuspelit

text: Molempien divisioonien semifinaaleiden voittajat etenevät divisioonien finaaleihin, joissa joukkueet taistelevat pääsystä konferenssien finaaleihin ja sieltä Stanley Cup -finaaliin.


title: NHL:n pudotuspelit

text: Kahdella ensimmäisellä kierroksella korkeammalle sijoitettu joukkue saa kotiedun riippumatta runkosarjan pistemäärästä. Konferenssi- ja Stanley Cup -finaaleissa runkosarjassa paremmin menestynyt joukkue saa kotiedun ja isännöi ensimmäistä, toista, viidettä ja seitsemättä ottelua, kun taas vastustaja on kotijoukkue kolmannessa, neljännessä ja kuudennessa ottelussa. Näistä viides, kuudes ja seitsemäs pelataan vain tarvittaessa.


title: NHL:n pudotuspelit

text: NHL:ssä on käytetty alusta asti pudotuspelejä mestarin ratkaisemisessa. NHL:n perustamisesta vuoteen 1920 asti runkosarjan molempien puolikkaiden voittajat kohtasivat toisensa Stanley Cup -finaalissa, kun Pacific Coast Hockey Assocation oli jakanut kauden kahteen osaan. Vuonna 1920 Ottawa Senators julistettiin automaattisesti mestariksi, kun se oli voittanut molemmat puolikkaat kaudesta. Seuraavana vuonna puolikkaista luovuttiin ja alettiin käyttää menetelmää, jossa kaksi parasta joukkuetta kohtasivat kahden ottelun mittaisessa finaalissa, joiden maalit laskettiin yhteen.


title: Kristian Möller

text: Karl Edvard Kristian Möller (s. 3. kesäkuuta 1948 Helsinki) on Aalto-yliopiston kauppakorkeakoulun markkinoinnin professori.


title: Kristian Möller

text: Möllerin vanhemmat ovat merikapteeni Paul Runar Möller ja Ilma Maria Piipponen. Hän tuli ylioppilaaksi 1967 ja valmistui Helsingin kauppakorkeakoulusta ekonomiksi 1970, kauppatieteen kanditaatiksi 1971, lisensiaatiksi 1977 ja tohtoriksi 1979. Möller toimi Suomen Akatemian tutkimusassistenttina 1979-1980 ja on myöhemmin ollut Suomen Akatemian varttunut tutkija useaan otteeseen. Helsingin kauppakorkeakoulun liiketaloustieteen yliassistentti hän oli 1980-1983 ja dosentti 1981-1987, Vaasan yliopiston liiketaloustieteen professori 1983-1987 (vv.) ja Helsingin kauppakorkeakoulun ja sittemmin Aalto-yliopiston kauppakorkeakoulun markkinoinnin professori vuodesta 1987. Tampereen yliopiston dosentti Möller on vuodesta 1990. Hän oli vierailevana tutkijana Pennsylvanian valtionyliopistossa 1987-1988 ja 1991 sekä vierailevana professorina European Institute for Advanced Studies in Management -instituutissa Brysselissä 1982 ja 1992 sekä Aston-yliopistossa Birminghamissa Englannissa.


title: Kristian Möller

text: Möller on ollut vierailevana tutkijana myös Bathin yliopistossa (2003) ja Kalifornian yliopistossa Berkeleyssä (2010-2011). Hänen tutkimuksensa kohteena ovat olleet erityisesti liike-elämän verkostot, mukaan lukien verkostojen kehittyminen ja ominaisuudet, joista hän on julkaissut muun muassa Senja Svahnin kanssa.


title: Kristian Möller

text: Möllerin puoliso vuodesta 1971 on Pirkko Marjatta Emaus .


title: Teiniasu

text: Teiniasu Oy oli turkulainen vaatetustehdas, joka toimi vuosina 1956–1989, loppuaikoina nimellä Dixi Oy ja Dixi-Coat Oy. Sen perustivat vuonna 1956 ekonomi Rauno Virtanen (1931–2006) ja kuopiolaisen Turon toimitusjohtaja Oiva Turunen kun ruotsalainen nuortentakkien valmistaja kaipasi yhteistyökumppania Suomesta. Liikeidea ensimmäisestä nuorisoon erikoistuneesta takkimerkistä osoittautui mainioksi, ja Teiniasu kasvoi 1960-luvun loppuun mennessä yhdeksi Suomen suurimmista vaatevalmistajista.


title: Teiniasu

text: Teiniasun ensimmäisiä hittivaatteita olivat Tip-Top-duffelitakki ja värikkäästä markiisikankaasta ommellut kesätakit.


title: Teiniasu

text: Teiniasu toimi alkuvuosinaan Turun verkatehtaan entisessä kiinteistössä, johon 1950–1960-luvuilla syntyi muitakin tekstiiliyrityksiä, muun muassa Femitex, Kaunotar-Tuote, Kesto-Puku ja Mestaripaita. 1960-luvun lopulla Teiniasulla oli toinen tehdas Kaarinan Rauhanlinnassa sekä vähittäismyymälä Dixi Turun Aurakatu 5:ssä.


title: Teiniasu

text: Teiniasu kuului turkulaisen Trinetin tavoin kuopiolaiseen Turo-konserniin. Vuonna 1971 yritys myytiin ruotsalaisen Tage Gunnarssonin Sveitsiin rekisteröidylle Diximode Ag:lle, joka alkoi tehokkaasti markkinoida Dixi-Coat-takkeja Keski-Eurooppaan.


title: Teiniasu

text: 1970-luvulla rakennettiin kolmas tehdas Jämsänkoskelle. Miestenmalliston Dixi-Manin tekoon ostettiin Myllykoskelta ruotsalaisomistuksessa ollut vaatetustehdas, joka osoittautui kuitenkin kannattamattomaksi. Vuonna 1977 valmistui tehdas Kaarinan Piispanristille, ja Dixi Oy:ksi muuttunut yritys nousi Pohjoismaiden suurimmaksi kappatehtaaksi eli takkivalmistajaksi 424 työntekijän henkilöstömäärällään. 350 000 kapan vuosituotannosta 75 prosenttia meni vientiin, sekä länsimaihin että bilateraalikauppana Neuvostoliittoon.


title: Teiniasu

text: Dixi-Coat oli tuotemerkkinä käytössä jo Teiniasun aikana ja on nykyisin salolaisen Flare Trading Oy:n käytössä.


title: Teiniasu

text: Vuonna 1980 Dixin menestys kääntyi laskuun, ja yli 500 työntekijän yritys alkoi tehdä tappiota. Jämsänkosken tehdas myytiin halvalla sen johtajalle Erkki Arvilalle, ja Ragtime-niminen yritys jatkoi Dixi-Manin miestenvaatetuotantoa Myllykoskella. Dixi-Coat Oy:ksi nimensä muuttanut yritys jatkoi tuotantoa Turussa ja Kaarinassa, mutta vaihtoi omistajaa usean kerran ennen kuin asetettiin lopulta konkurssiin 1989.


title: Teiniasu

text: Teiniasu käytti useita ruotsalaisia suunnittelijoita, tunnetuimpana Rohdi Heintz, jonka nimi tuotiin näkyvästi esiin markkinoinnissa. Muita suunnittelijoita olivat Elina Kokkila ja Arto Elovirta sekä ruotsalaiset Gunilla Pontén ja Hans Metzén.


title: Kapteeni Hyperventilaattorimies

text: Kapteeni Hyperventilaattorimies on Zum Teufelin vuonna 2013 julkaisema kokoelmateos, jonka sarjakuvien keskushahmona on samanniminen supersankari. Anssi Rauhalan piirtämä ja Markku Uusitalon käsikirjoittama parodinen hahmo seikkaili "Tähtivaeltaja"-lehden sarjakuvissa vuodesta 1987. Muutaman jakson jälkeen sarjakuvan tyyli ja juoni muuttuivat monimutkaisemmaksi ja sitä alkoi piirtää Petri Hiltunen. Sarjakuvaa kirjoitti myös Johanna Sinisalo ja piirsi Hannu Mänttäri. Kivi Larmola teki yhden jakson. Viimeinen jakso ilmestyi 1997.


title: Kapteeni Hyperventilaattorimies

text: Teoksen on toimittanut "Tähtivaeltajan" päätoimittaja Toni Jerrman. Kirjan alkusanat on kirjoittanut Jyrki J. J. Kasvi. Sarjakuvat sisältävät sisäpiirin vitsejä, jotka liittyvät oman aikansa suomalaiseen science fiction -fandomiin. Tarinoissa esiintyvät ohimennen muun muassa Juhani Hinkkanen, Leena Peltonen, Jyrki Ijäs, Jukka Laajarinne, Jukka Halme ja Pekka A. Manninen.


title: Sonic the Hedgehog Pocket Adventure

text: Sonic the Hedgehog Pocket Adventure (, tunnetaan myös nimellä Sonic Pocket Adventure) on vuosien 1999-2000 julkaistu käsikonsolipeli "Sonic the Hedgehog" pelisarjassa. Pelin kehityksestä vastasivat Sonic Team ja Dimps, mikä tekee tästä pelistä Dimpsin ensimmäiseksi Sonic-peliksi ennen Nintendon Game Boy Advance- pelilaitteelle kehiteltyä Sonic Advance- peliä. Peli itsessään on hiukan erikoinen muutenkin; Se oli ensimmäinen Sonic- peli, joka oli julkaistu yksinoikeudella muulle kuin Segan omille konsoleille (SNK:n Neo Geo Pocket Color- laitteelle).


title: Sonic the Hedgehog Pocket Adventure

text: Peli toimii pääsääntöisesti samaan tapaan kuin Sega Mega Driven Sonic-pelit. Eniten vaikutteita on otettu Sonic 2:n tasosuunnittelu, kun taas musiikit ovat Sonic 3:sesta, Sonic & Knucklesesta ja Sonic Jam- peleistä.


title: Sonic the Hedgehog Pocket Adventure

text: Yksinpeli-moodin lisäksi pelistä löytyy myös moninpelimuoto. Kahden pelaajan pelissä vaaditaan kuitenkin, että jokaisella pelaajalla on vähintään yksi kopio pelistä per järjestelmä ja myös vähintään yksi linkkikaapeli. Pelaaja 1 on aina Sonic ja Pelaaja 2 on Tails.


title: NHL:n säännöt

text: Tässä artikkelissa on lueteltu NHL:n säännöt. Säännöt eroavat hieman IIHF:n kansainvälisiin peleihin määrittelemistä säännöistä.


title: NHL:n säännöt

text: Kummassakin päässä maaleissa on oltava punaiset maaliviivat, jotka helpottavat tuomaritoimintaa ja vähentävät videotuomarien epävarmuutta maalien tarkistamisessa.


title: NHL:n säännöt

text: Kaudella 2005–2006 NHL:ään tuli ensin AHL:ssä testattu puolisuunnikkaan muotoinen maalivahdin alue. Maalivahti voi pelata kiekkoa vain kyseisellä alueella tai maalilinjan edessä. Jos hän pelaa kiekkoa maalilinjan takana ja puolisuunnikkaan ulkopuolella, hänelle tuomitaan kahden minuutin rangaistus pelin viivyttämisestä. Tätä kyseistä sääntöä on kutsuttu ”Brodeur-säännöksi”, koska Martin Brodeurin kiekonkäsittelyn maalin takana uskotaan olevan syy säännön luomiseen.


title: NHL:n säännöt

text: NHL:ssä pelikatkojen väliseen seisoskeluun on varattu aikaa 18 sekuntia (5 sekuntia vierasjoukkueen vaihtoihin, 8 sekuntia kotijoukkueen vaihtoihin ja 5 sekuntia aloituspaikkoihin siirtymiseen) lukuun ottamatta mainostaukoja. Mainostauot ovat kaksi minuuttia pitkiä ja niitä on kolme kertaa erän aikana. Normaalisti tauot ovat 6, 10 ja 14 minuutin kohdalla. Kummallakin joukkueella on lisäksi mahdollisuus ottaa puolen minuutin aikalisä kerran ottelun aikana.


title: NHL:n säännöt

text: Seuraavia ei lasketa maaliksi:


title: NHL:n säännöt

text: Paitsio tulee, mikäli hyökkäävän joukkueen pelaaja ylittää siniviivan ennen kiekkoa. Rikkomus tapahtuu, kun paitsiossa oleva pelaaja koskettaa kiekkoa. Jos pelaaja ylittää linjan ennen kiekkoa, mutta tämän joukkue ei pidä sitä hallussaan, linjamies nostaa kätensä ylös viivästyneen paitsion merkiksi. Kun kaikki paitsiossa olevat pelaajat ovat siirtyneet takaisin keskialueelle, paitsio raukeaa ja linjamies laskee kätensä. Työsulkukauden 2004–2005 jälkeen NHL:stä poistettiin kahden viivan sääntö.


title: NHL:n säännöt

text: Jäähy on rangaistus jäällä tapahtuvasta rikkeestä. Yleensä päätuomari viheltää jäähyt, mutta erotuomari voi viheltää jäähyn teknisistä rikkomuksista, kuten liian monesta pelaajasta jäällä.


title: NHL:n säännöt

text: Jäähyn ajaksi pelaaja lähetetään rangaistusaitioon istumaan. Pienten rangaistusten aikana pelaajan on oltava aitiossa kahden minuutin ajan. Isomman rikkeen, kuten korkean mailan, joka aiheuttaa fyysisiä vahinkoja, seurauksena pelaajan on oltava neljä minuuttia sivussa. Vaarallisempien tilanteiden, kuten tappeluiden katsotaan olevan viiden minuutin sekä lisärangaistuksen arvoinen rike, jonka lisäksi pelaaja joutuu poistumaan ottelusta. Rangaistuksen seurauksena, joukkueella on yksi pelaaja vähemmän jäällä.


title: NHL:n säännöt

text: Joukkueen kokoonpanossa voi olla yhdessä ottelussa enintään 23 pelaajaa.


title: NHL:n tutkimus- ja kehitysleiri

text: NHL:n tutkimus- ja kehitysleiri on vuosittain järjestettävä kaksipäiväinen tapahtuma, jonka NHL järjestää nuorten pelaajien ja sääntömuutosten testausta varten.


title: NHL:n tutkimus- ja kehitysleiri

text: Leiri järjestettiin ensimmäisen kerran vuonna 2005. Sitten oli neljän vuoden tauko, ja leiri järjestettiin uudelleen 2010.


title: NHL:n tutkimus- ja kehitysleiri

text: Tapahtuma antaa NHL:lle mahdollisuuden testata pieniä sääntömuutoksia. Leirilä käy myös useita huippulupauksia antamassa näytön varten.


title: NHL:n tutkimus- ja kehitysleiri

text: NHL:n komissaari Gary Bettman kuvailee tapahtumaa mahdollisuutena kokeilla ja katsoa uusia asioita, vaikkei niitä koskaan toteutettaisikaan.


title: Blackwaterin metsäpalo

text: Blackwaterin metsäpalo syttyi salamaniskusta 18. elokuuta 1937 Wyomingissa Yhdysvalloissa. Palossa kuoli 15 palomiestä. Paloalue oli tiheäkasvuista douglaskuusimetsää, jonka pohjakasvustossa oli paljon kuolleita oksia ja pensasmaisia puita. Wapitin palovaroitusasemalla mitattiin syttymispäivänä ilmankosteudeksi kuusi prosenttia ja lämpötilaksi 32 celsiusastetta.


title: HMS Alfriston

text: HMS Alfriston (viirinumero M1103) oli Britannian Kuninkaallisen laivaston Ton-luokan miinanraivaaja.


title: HMS Alfriston

text: Alus tilattiin John I. Thornycroft and Companyltä Woolstonista. Sen köli laskettiin 17. elokuuta 1950ja alus laskettiin vesille 15. syyskuuta 1953. Alus valmistui 16. maaliskuuta 1954 ja se otettiin palvelukseen 1. toukokuuta liitettynä Southamptoniin sijoitettuun 101. miinanraivaajalaivueeseen.


title: HMS Alfriston

text: Alus palveli Southamptonissa ("HMS Warsash") toukokuusta 1954 alkaen aina kesäkuuhun 1960 saakka. Se oli "HMS Kilmoreyksi" nimettynä Belfastissa heinäkuusta 1960 joulukuuhun 1975. Tammikuussa 1979 alus palautettiin alkuperäiselle nimelleen ja sen sijoituspaikaksi tuli Southampton, missä se oli aina kesäkuuhun 1985 saakka. Southamptonissa olo aikanaan alus oli reservin mukana Gibraltarilla ja Lissabonissa touko-kesäkuun 1982 ja toukokuussa 1984. Alus poistettiin palveluksesta kesäkuussa 1986 ja se siirrettiin reserviin. Alus sijoitettiin poistolistalle ja se myytiin 27. marraskuuta 1988 romutettavaksi Brugse Scheepssloperij'lle.


title: Olli Heikkala

text: Olli Heikkala (s. 23. joulukuuta 1995 Veteli) on suomalainen pesäpalloilija, joka edustaa Superpesiksessä pelaavaa Vimpelin Vetoa.


title: Olli Heikkala

text: Heikkala teki Superpesisdebyyttinsä kauden 2014 avausottelussa. Hänen kasvattajaseuransa on Veteli Pesis.


title: Pääoma 2000-luvulla

text: Pääoma 2000-luvulla () on vuonna 2013 ilmestynyt ranskalaisen taloustieteilijän Thomas Pikettyn taloustieteen historian alaan kuuluva teos. Siitä tuli keväällä 2014 myyntimenestys eri puolilla maailmaa. Teoksesta keskustellaan usein sen englanninkielisen käännöksen nimellä "Capital in the Twenty-First Century". Teoksen ovat suomentaneet Marja Ollila ja Maarit Tillman-Leino, ja sen on suomeksi julkaissut vuonna 2016 Into.


title: Pääoma 2000-luvulla

text: Alkusanoissa Piketty toivoo, että kirja puhuttelisi teorioihin vihkiytymättömiä maallikoitakin ja Jyrki Alenius uskoo arviossaan, että toiveella on varmasti mahdollisuus toteutua, niin selkeä ja helppolukuinen kirja on. Opiskelijoita ja tutkijoita varten hän on julkaissut verkossa kirjan oheisaineistoa, kuvioita ja taulukoita, joita on tarkoitus myös päivittää.


title: Pääoma 2000-luvulla

text: Piketty argumentoi kirjassa, että ensimmäistä kertaa ensimmäisen maailmansodan jälkeen pääoman tuottavuus on ylittänyt reaalisen talouskasvun ("r>g"), mikä johtaa tulevaisuudessa tuloerojen räjähdysmäiseen kasvuun ja uhkaa koko länsimaisen demokratian olemassaoloa. Ongelmien torjumiseksi Piketty ehdottaa globaalia progressiivista varallisuusveroa. Kirjasta tuli monissa maissa bestseller, ja sitä on kuvattu lähihistorian merkittävimmäksi taloustieteen teokseksi.


title: Pääoma 2000-luvulla

text: Pikettyn mukaan kirjan olennainen epäyhtälö on seuraava:


title: Pääoma 2000-luvulla

text: Epäyhtälössä "r" tarkoittaa pääoman tuottoastetta eli sen keskimääräistä vuosituottoa: voitot, osingot, korot ja muut pääomatulot prosentteina pääoman arvosta. Muuttuja "g" puolestaan merkitsee talouskasvua eli tulojen ja tuotannon vuotuista lisäystä.


title: Pääoma 2000-luvulla

text: Pikettyn mukaan pääoman tuottoasteen ylittäessä talouskasvun (eli kun epäyhtälö on tosi) menneisyydestä periytyvä varallisuus uusiutuu nopeammin kuin tuotanto ja tulot kasvavat. Näissä oloissa Pikettyn mukaan pääoma keskittyy hyvin voimakkaasti. Perintövarallisuus saa suuremman painoarvon kuin työuran aikana karttunut varallisuus. Pikettyn mukaan epäyhtälö on ollut tosi historiassa aina 1900-luvulle asti. Hän ennustaa, että näin saattaa käydä jälleen 2000-luvulla. Tämä johtuu Pikettyn mukaan siitä, että talouskasvu on pitkällä aikavälillä yleensä suhteellisen hidasta (hieman yli 1 % vuodessa), kun taas pääoman tuotto ennen veroja on tavallisesti 4–5 % ja joka tapauksessa yli prosentin.


title: Pääoma 2000-luvulla

text: Pikettyn mielestä tällainen kehitys aiheuttaa syvää eriarvoisuutta ja voi horjuttaa modernin demokratian peruspilareita. Kirjan mukaan pääoman tuotto on sitä parempi, mitä suurempi alkupääoma on, mikä kiihdyttää erkaantumista. Piketty ennustaa myös väestönkasvun ja talouskasvun hidastumista tulevina vuosikymmeninä, mikä pahentaa ongelmaa.


title: Pääoma 2000-luvulla

text: Kirjan mukaan varallisuus ja pääomatulot jakautuivat hyvin eriarvoisesti aina 1900-luvun alkuun asti. Maailmansodat ja niitä seuranneet poliittiset ratkaisut (mm. verot) edistivät eriarvoisuuden vähenemistä 1900-luvulla. Eriarvoisuus kuitenkin kääntyi jyrkkään nousuun 1970-luvulla. Kirjan mukaan myös pääoman suhteellinen määrä on kasvussa: Maailman pääoman kansantulosuhde (pääoman määrä jaettuna vuotuisella kansantulolla) laski ajanjaksolla 1910–1950 muun muassa maailmansotien johdosta. Pääoman kansantulosuhde on kuitenkin sen jälkeen noussut, ja Piketty ennustaa sen voivan nousta jatkossa korkeammalle kuin aiemmin historiassa.


title: Pääoma 2000-luvulla

text: Varallisuuden kasautumisesta johtuen – kirjan mukaan – perintövarallisuus saa todennäköisesti suuren merkityksen, kuten menneinä vuosisatoina. Epäyhtälöstä "r" > "g" johtuen periytyvä vauraus kasvaa nopeammin kuin työstä karttuva vauraus, josta voi säästää. Menneisyydestä juontuvat varallisuuserot ja perintöpääoma saavat Pikettyn mielestä suhteettoman suuren merkityksen. Näin käy ainakin maissa, joissa hidas kasvu ja korkea tuotto toteutuvat yhtä aikaa, todennäköisesti kuitenkin koko maailmassa. Kehityksessä häviäjiä ovat pieni- ja keskituloiset palkansaajat, varsinkin jos heillä ei ole varallisuutta.


title: Pääoma 2000-luvulla

text: Ongelman ratkaisuksi kirja ehdottaa globaalia pääomaveroa (varallisuusveroa). Vero perittäisiin vuosittain prosentteina henkilön kokonaisvarallisuudesta (nettovarallisuudesta). Pienimpiä omaisuuksia ei kuitenkaan verotettaisi tai verotettaisiin aivan kevyesti. Alkuvaiheessa vero olisi alueellinen, esimerkiksi Euroopan unionin laajuinen. Veron tuotto käytettäisiin valtionvelan lyhentämiseen.


title: Pääoma 2000-luvulla

text: Esittämästään kritiikistä huolimatta Piketty kannattaa kirjassa pääoman yksityisomistusta ja markkinataloutta, koska ne sovittavat yhteen miljoonien yksilöiden taloustoimet. Piketty kritisoi Karl Marxin, sosialistien ja kommunistien ratkaisua, tuotantovälineiden yksityisomistuksen lakkauttamista. Siinä pääoman tuotto tosin painui nollaan, mutta keskussuunnittelu johti inhimilliseen katastrofiin. Piketty ei myöskään kannata koron oton kieltämistä.


title: Pääoma 2000-luvulla

text: "Laajaan empiiriseen aineistoon perustuva teos on selkeästi kirjoitettu ja selkeästi ajateltu", sanoo Jyrki Alenius arviossaan Suomen Kuvalehdessä. Hänen mukaansa Piketty tuo ajatuksensa esille hämärtämättä niitä kaavioilla tai epämääräisillä spekulaatioilla.


title: Pääoma 2000-luvulla

text: Taloustieteen nobelistit Robert Solow ja Paul Krugman ovat kiittäneet kirjaa.


title: Pääoma 2000-luvulla

text: Liberaaleista ja konservatiivisista yhdysvaltalaisista akateemisista taloustieteilijöistä koostuva Chicagon yliopiston Initiative on Global Markets on arvostellut jyrkästi kirjan väitteitä, teoriaa ja empiriaa, samoin muun muassa presidentti Obaman talousneuvonantajina toimineet professorit ja demokraatteja lähellä olevan Brookings-instituutin professori Justin Wolfers, jotka ovat pitäneet monia Pikettyn päättelyketjun osia epäuskottavina tai virheellisinä, esimerkiksi kaikki pääomatulo, kuten asumishyöty, ei suinkaan säästy, kuten Pikettyn teoria edellyttää, ja pääomien suhteellinen kasvu pienentäisi eikä suinkaan nostaisi pääomatulojen osuutta, koska sen substituutiojousto on alle yhden.


title: Pääoma 2000-luvulla

text: MIT:n ja Harvardin professorit Daron Acemoglu ja James A. Robinson osoittavat Ruotsin ja Etelä-Afrikan taloushistorioiden avulla, että sosiaaliset erot riippuvat paljon enemmän institutionaalisista tekijöistä kuin Pikettyn korostamista tekijöistä, kuten tuoton ja talouskasvun erosta. Professorien mukaan Pikettyn "lait" ovat hyödyttömiä menneen ymmärtämisessä ja tulevaisuuden ennustamisessa. Eri maiden datojen vertailu osoittaa, että myöskään Pikettyn korostama ylimmän yhden prosentin tulo-osuus ei näytä riippuvan tuoton ja kasvun erosta. Professorit toteavat Pikettyn tehneen saman virheen kuin Malthus, Ricardo ja Pikettyn jäljittelemä Marx: hän ei ota huomioon instituutioiden ja teknologian vaikutusta.


title: Pääoma 2000-luvulla

text: Yhdysvaltalaisia taloustieteilijöitä edustava IGM:n paneeli ei yhtä lukuun ottamatta uskonut tuoton ja kasvun eron (r-g) ensisijaisesti aiheuttaneen varallisuuserojen kasvua Yhdysvalloissa, mutta Pikettyn työtoveri Emmanuel Saez uskoi niin tapahtuvan tulevaisuudessa, mitä myös Nobel-palkittu tutkija Angus Deaton piti mahdollisena. Johtava tuloerotutkija David Autor (MIT) jopa sanoi väitettä varallisuuserojen kasvusta "epäfaktaksi", ja Yalen William Nordhaus piti kysymystä vitsinä ja arvosteli uskomusta tuoton kasvusta. Berkeleyn Barry Eichengreenin mielestä koko "r-g" on hyödytön käsite, ja Robert Hall korosti, että superrikkaat tulevat yleensä ylemmästä keskiluokasta [eivätkä rikkaista perijöistä]. Nobel-palkittu Eric Maskin sanoi kasvun ja tuoton olevan taloudellisen tasapainon seurauksia, joten siinäkin tapauksessa, että ne olisivat tärkeitä, niille olisi jotkin muut, syvemmät syyt. Caroline Hoxby sanoi, että Pikettyn argumentin teoria on heikko ja empiria lähes olematonta, kuten Acemoglu ja Robinson osoittavat . Moni sanoi teknologisen muutoksen olevan keskeistä, muutama myös globalisaation, tulojen ja säästämiserojen.


title: Pääoma 2000-luvulla

text: Barack Obaman talousneuvostoa johtanut professori Lawrence Summers kirjoittaa Democracy Journalissa, että Piketty on väärässä. Euron lisä omassa varallisuudessa lisää ihmisen kulutusta viisi senttiä, mikä jo yksin riittää kumoamaan Pikettyn olettaman vaurauden kasautumisen. Sitä paitsi pääoman kasvaessa sen lisätuotto kasvaa yhä hitaammin toisin kuin Piketty olettaa. Pikettyn esimerkitkin ovat Summersin mielestä kovin valikoivia. Muutkin taloustieteilijät selittävät pääoman tulo-osuuden kasvun globalisaatiolla ja teknologisella muutoksella eivätkä pääomien kasautumisella.


title: Pääoma 2000-luvulla

text: 400 rikkaimmasta yhdysvaltalaisesta vuonna 1982 enää vain joka kymmenes oli listalla vuonna 2012 (Forbes 400). Rikkaimmat siis Summersin mukaan pikemminkin menettivät vaurautensa kuin kasvattivat sitä. Jos he olisivat kasvattaneet vaurauttaan oletetulla neljällä prosentilla vuodessa, he pääosin olisivat yhä listalla. Lisäksi yhä pienempi osa listalaisista on saanut vaurautensa perinnöistä.